Dantza irakasleen lan-poltsa — dantzan.eus\nHemen zaude: Hasiera › Komunitatea › Dantzan Ikasi › Dantza irakasleen lan-poltsa\nDantzan Ikasi. Argazkia: Josu Garate-Dantzan CC-BY-SA\nZarauzko Jalgi dantza-taldea (2021-10-13)\nPlazako dantza tradizionala irakasle baten bila dabil.\nIkasleak: helduak (taldeak eginda daude)\nEgun eta ordutegia: astelehen arratsaldeetan (ordutegiak zehazteko)\nEpea: Berehala, lehenbailehen hasteko. (ikasleak zain daude)\nPandemiak eragindako hutsartearen ondoren, Jalgi Dantza Taldeak 2021-2022 ikasturtean ere helduentzako dantza ikastaroak antolatuko ditu, bai hasiera mailakoentzat, bai aurreko urteetan aritu direnentzat edo dantza ezagutzarik dutenentzat. Taldeak eta entseguak antolatzeko tartea mugatua izango da: astelehen eta astearteetan 17:00etatik 21:00etara. Jalgiren asmoa eta nahia, jakina, izena ematen duten guzti-guztiei lekua ziurtatzea da, baina orain ezin da jakin posible izango den. Matrikula epea amaitu ondoren hartuko dira taldeen osaerari eta talde bakoitzaren entseguetarako egun eta orduei buruzko erabakiak.\nEdozein zalantza edo galdera izanez gero, jalgi.dt@gmail.com helbidera idatz dezakezue.\nOndarroako Zaldupe eskolako guraso elkartea (2019-06-03)\nEuskal dantzako irakasle baten bila dabil.\nKlaseak bai ume bai helduentzat izango lirateke, astean 4-5 orduko kontratuarekin. Ordutegia adosteko.\nHarremanetarako: 946832004 telefonora deitu edo email bat idatzi zaldupekugurasuk@gmail.com helbidera.\nAltsasuko Udal Musika eta Dantza Eskolak (2019-05-23)\nEuskal dantza irakasle lanposturako prozesua zabaldu da.\nBehin-behineko kontratazioa, lanaldi partzialean (astearte eta osteguna 17:00etatik 19:00etara)\nGutxieneko betekizunak: Dantza espezialitateko erdi mailako titulazioa (66 plana edo baliokidea), espezialitatea irakasteko habilitazioa edo behar bezala ziurtatutako bestelako merituak. Diplomatura, Unibertsitate Gradua, Ingeniaritza Teknikoa, Arkitektura Teknikoa edo baliokidea izatea, eta:\n- Euskal dantza klaseak emateko habilitazioa\n- Edo kontrataziorako probak gainditzea\n- Aurrekari penalen agiria\n- Adin nagusikoa izatea\n- Euskara (C1 mailako titulazioa izatea edo maila proba gainditzea)\nCurriculuma bidaltzeko: musikaeskola@altsasu.net helbidera bidalitako mezu bidez. 2019ko maiatzaren 30eko 12:00ak arte. Curriculumean adierazitako merezimendu guztiak egiaztatuak izan beharko dira jatorrizko dokumentuarekin edo konpultsatutako kopiekin.\nHarremanetarako: musikaeskola@altsasu.net / 948564581\nZaldibar Koral Elkartea (2018-10-01)\nDantza irakaslea behar da, ostiral arratsaldetan euskal dantzako hiru ordu klase emateko.\nKontratua 9 hilabetekoa da, gizarte segurantzarekin eta IRPFren erretentzioarekin\nDebako Musika eta Dantza Eskola (2018-10-02):\nOrdezkapen baterako tradiziozko euskal-dantzako irakaslea behar da.\nJarduera 11,56 ordukoa astean (eskola-orduak 9,25).\nOrdutegia: astearteak eta asteazkenak: 16:15-19:15.; ostegunak: 16:15-19:45; ostiralak: 16:15-17:15.\nHizkuntza eskakizuna: C-1 edo parekoa\nOikiako Auzo Elkartea (2018-10-08)\nIkasturtean zehar, astean behin, helduei plazako dantzak erakusteko irakaslea behar da Oikian (Zumaia).\nHarremanetarako: 629 80 44 27\nDantza irakasle aritzeko lan-eskaintzen berriak jaso nahi badituzu eman izena ondoko formularioa betez eta emailez jakinaraziko dizugu lan-aukeraren bat dagoenean:\nDantza irakasleen lan-poltsan izen-ematea\nSorkuntzaren bideak: Argiaren Martin Zalakain // Kronika\nHitzaldi dantzatua: Pamperruque // Bertan behera\nTopaketak 2021: Dantzaren transmisioa, proposamenak eta lanketak // Kronika\nMaialen Araolaza: Dantzaren onurak // Bideoa\nOier Araolaza: Genero-identitate euskal dantzan II // Bideoa II\nIkastaroa: Lau urrats eta kitto! // Kronika\nOier Araolaza: Genero-identitate euskal dantzan I // Bideoa I\nIkastaroa: Dantzan irakasteko baliabideak // Bertan behera\nBisita-dantzatua Patxi Labordarekin // Kronika\nUrbeltz, Arregi, Sarriegi: Soka-dantza // Kronika I, Kronika II, Kronika III\nLantzeko zortzikoa Bizkai Elkartea // Kronika\nIbis Albizu: Euskal dantza eta balleta // Kronika\nDantza-luzeak Carles Mas // Kronika\nThierry Truffaut: Lapurdiko inauteriak // Kronika\nMikel Alberdi: XIX. mendeko euskal aisia // Kronika\nPatxi Montero on Genero identitatea euskal dantzan I\nOier Araolaza on Genero identitatea euskal dantzan I\nLide Azkue on Genero identitatea euskal dantzan I


Itsasmuseum-ek Mendi Filmeko ‘Atxarte’ eta ‘CVCEPHOTO’ argazki erakusketak eta lau hitzaldi hartuko ditu\nAzken eguneratzea: Azteazkena, 01 December 2021 14:50\nArgitaratua: Asteartea, 30 November 2021 17:14\nJon Ruigomez (Itsasmuseum zuzendaria), Arantza Saez de Lafuente (Atxarte erakusketaren egilea), Lorea Bilbao (Euskara, Kultura eta Kirol saileko Foru Diputatua eta Itsasmuseumeko presidentea), Rafa Elorza (CVCEPHOTO koordinatzailea eta CVCE presidentea) eta Jabier Baraiazarra (BBK Mendi Film Bilbao-Bizkaia zuzendaria).\nBBK Mendi Film Bilbao-Bizkaia zinemaldia abenduaren 3tik 12ra egingo da, eta haren baitan, bi erakusketa eta lau hitzaldi eskainiko dira Itsasmuseumen. Agertoki aparta da Mendiko Kulturak eta Itsasoko Kulturak bat egin dezaten.\n2021/12/01 – 2022-01-09\nAtxarteko paraje naturala Urkiolako Parke Naturalaren barruan dago. Haitzarte bat da, Untzillaitz, Aitz Txiki eta Alluitz mendien artean sartuta dagoen haran batean. Pago, haritz, kareharri eta ibaiaren artean Atxarteko Kristo Santuaren Ermita, harrizko zubia eta Atxarteko errota zaharraren aztarnak daude. Edertasun horren artean, ordea, Atxarteko harrobi izan zirenaren hondakinak ageri dira oraindik. Harrobi horiek Atxarteko Eskalada Eskola dagoen gune harritsua ustiatu zuten hainbat hamarkadatan. 70 urte baino gehiago dira eskalatzaileek haitzarte horretan lehen bideak ireki zituztela, eta, gaur egun, adin eta baldintza guztietako jendeak gozatzen du natura betean dagoen paisaia horretaz.\nCVCEPHOTO mendiko jardueren nazioarteko argazkilaritza lehiaketaren 7. edizioan saritutako 20 lan onenak Bilboko Metroko geltokietan eta Itsasmuseum-en egongo dira ikusgai aurten. Donostiako Club Vasco de Camping Elkartearen erakusketa da, eta tartean dira BBK Mendi Film Bilbao-Bizkaia 14. edizioko irudi izateko hautatu zen ‘The Edge of Guillotine’ lana, Jan Zahula argazkilari txekiarrarena, edota 2021eko CVCEPHOTOko irabazle nagusia, ‘The X’, Marcin Ciepielewski poloniarrarena. Irudi liluragarriek mendiko arnasa eta akzioa ekarriko dute berriro ere Bilboko Metrora (2013an Jimmy Chin eta 2015etik CVCEPHOTO) eta, Itsasmuseumen estreinakoz, Bilboko kresalarekin eta itsaso usainarekin bat egingo dute.\nMendi Talk / Panel Talk\nErakusketekin batera, lau emanaldi eskainiko dira: bi hitzaldi moduan eta beste bi mahai inguru. Mendiko jardueren argazkilaritza, mendiko filmetako soinu bandak, Atxarteko eskalada tradizioa eta harrobiak eragindako inpaktua, eta FILMIN zine digitaleko plataformaren eboluzioa eta egungo merkatuaren analisia haren zuzendariaren eskutik.\nSarrerak www.mendifilmfestival.com bidez eskuratu behar dira. Doakoak dira.\nABENDUAK 4 LARUNBATA\nPANEL TALK: CVCEPHOTO Contest\nHizlariak: Jan Zahula - Sandi Bertoncelj - José Allende - Javier Urbón\n*Aurkezle: Rafa Elorza (CVCEPHOTO-ko zuzendaria)\nCVCEPHOTO mendiko jardueren nazioarteko argazkilaritza lehiaketaren 7. edizioan saritutako 20 lan onenak Bilboko Metroko geltokietan eta Itsasmuseum-en egongo dira ikusgai aurten. Donostiako Club Vasco de Camping Elkartearen erakusketa da. Mendi Film eta haien arteko elkarlana oparoa da oso, eta argazki lehiaketako sarien artean batek Mendi Filmeko kartela zein izango den erabakitzen du. Azken bi edizioetako irabazleak, Jan Zahula (2021) eta Sandi Bertoncelj (2020), Panel Talk honetako kideen artean daude, mendiko jardueren argazkilaritzari buruzko euren teknika eta sekretuak 11:00etankontatzeko.\nABENDUAK 5 IGANDEA\nMENDI TALK: Pasión Vs Algoritmo\nHizlaria: Jaume Ripoll (FILMIN)\n*Aurkezle: Aritz Galarza (ETB)\n2008ko krisia lehertu aurretik jaio zen FILMIN, plataformen arteko gerra sortzen ari zenean, bai behintzat Espainian. Eta gainera era autonomoan egin zuen, bere plataforma sortuz. Geroztik ahoz ahoko promozioaren bidez urratu du bidea, eta erabiltzailearen esperientzian arreta handia jarri du beti, konpetentziak egin ez duen bezala. Zinemaren arte zaharrari eta Filmin plataformaren “programazioari” zor zaion maitasunaren kontra ezin izan dute ezer egin beren “algoritmoa” Coca Colaren formula bailitzan gorde dutenek. Bilduma bereziak, publikoaren eskakizunei aurre hartuz erakutsitako ekimena, eta erabiltzailearekiko arreta dira gakoak. Izan ere, erabiltzaileei komunitate bateko kide direla sentiarazten die FILMINek, kontsumo masiboa lehenesten duten beste plataforma batzuen aldean. Zinemaldiekin elkarlanean aritzen da FILMIN, eta bateren bat sortu ere egin du. Merkatuarekin tratu fina du, eta orain bere produktu propioen ekoizle ere bada. Horrela iritsi da FILMIN gaur egun duen tokira.\nMendi Filmek 2021az geroztik dauka bere filmak eskaintzeko atal berezia FILMINen.\nABENDUAK 6 ASTELEHENA\nPANEL TALK: Mendiko Filmen Musika\nHizlariak: Paula Olaz - Joaquín Gómez\n*Aurkezle: Aitor Elduaien (BBK Mendi Film Bilbao-Bizkaia)\nZine-zaleak, modu batera edo bestera, hunkitu egiten dira filma baten soinu banda entzutean. Bada garaia lan horri berea emateko, konposatzaileak filmagintza taldeko sokakide bat gehiago bezala hartzeko, eta taldea gailurreraino iritsi dadin ematen duten laguntza aitortzeko. Fikziozko filmetarako hainbat lan ditu eskarmentu Paula Olazek, alor publizitarioan gehiago aritua da Joaquín Gómez eta film laburretara bideratu izan du naturarekiko duen miresmena eta konposatzaile gisa duen artea. Musikak mendiko zinemagintzari egiten dizkion ekarpenak izango dituzte mintzagai.\nABENDUAK 7 ASTEARTEA\nMENDI TALK: Atxarteko lagunak\nHizlaria: Arantza Saez de Lafuente\nArantza Saez de Lafuente esperimentazio plastiko etengabean ari da lanean, eta naturaren tratamendua da bere indar-guneetako bat. Bere proiektu guztiek oinarri fotografikoa dute, eta Atxarteko honek ere halaxe du. Haitzarte hartara joatean, kontrajarritako oroitzapenak azaleratuko zaizkio, harrobiak sortutako joan-etorriena batetik, eta inguruko hormetan eskalada egitera joaten zirenena bestetik. Eta denbora igaro bada ere, ospatu egiten du eskalatzaileek eta mendizaleek mendiarekin duten hitzordura joaten jarraitzea.


Dave Bieter, Boiseko alkate euskalduna, Obamarekin Air Force One hegazkinean\nDave Bieter eta Obama, hegazkinetik jaisten (argazkia @BoiseWeekly)\nAir Force One hegazkinean bidaiatzen duen aurreneko euskalduna izango da, ziurrenik, Dave Bieter Boiseko alkatea. Politikari euskal amerikarrak Washingtonetik Boisera itzuli behar zuen atzo, eta azken orduan lagun batek haren hegazkin pribatuan bidaiatzeko gonbitea egin zion. Lagunak Barack Obama izena du eta garraiobidea ehundaka pelikulatan ikusi dugun Air Force One mitikoa, AEBetako presidentearen hegazkina. Zeri buruz hitz egin ote zuten bidaian? Bada, euskal artzaina izan zen Bieterren aitonari buruz antza (bideoa).\nBoise, AEB. Boiseko alkate Dave Bieter elegante heldu zen atzo Idahora, berehalakoan ahaztuko ez duen "taxi"-an: Air Force One hegazkin mitikoan, Barack Obama presidentearekin batera. Bieter Washingtonen izan zen, AEBetako alkateen topaketa batean, eta etxera bueltatzekoa zen atzo. Obamak ere Boisera joan behar zuen, Boise State University-n hitz egitera, eta berarekin bidaiatzera gonbidatu zuen. Ohore handia da hori estatubatuar batentzat, eta inork gutxik izan duten esperientzia. Bieterrek, noski, baietz.\nPozik heldu zen Bieter Boiseko aireportura, eta hango argazkiak --eskilarak jaisten Obamarekin, hegakiznaren aurrean... -- sarean dabiltza bolo-bolo AEBko euskaldunen artean. Bidean Bieterren familiari buruz hitz egiteko tartea izan omen zuten, eta Boiseko alkate euskaldunak bere aitona artzainaren bizitzaren berri eman zion Obamari. Entzun Bieter bidaiaren berri ematen EITB-k egin dion elkarrizketa honetan:\nHona Obamaren hitzaldia eta Bieter alkateaz eta haren aitona emigrante euskaldunaz eginiko aipamena (40" segundutik aurrera).\nDave Bieter Boiseko alkatea da aspalditik --hiru aldiz jarraian aukeratu dute-- eta 2008an Obamaren alde agertu zen aurreneko politikarietako bat izan zen (oraindik gogoan dugu mitin batean bota zuen Gora Obama! haren bideoa!). Euskaldunen biloba, ederki egiten du euskaraz, bere anai-arrebek bezala, eta euskal komunitateko kide oso aktiboa da. Boiseko euskal etxearen festa eta ekitaldietan parte hartu ohi du, eta baita euskararen aldeko jardueratan, esaterako, Boiseko Korrikan. Antza, Idahoko euskaldunen berri eman zion aspaldi AEBetako presidenteari. Obamaren kanpainak euskara erabili izan du ondoko Nevadan.\nDave Bieter alkatea Obamarekin Air Force One hegazkinean\nDave Bieter eta Obama, Air Force Onetik jaisten


Apirilaren 7, Osasunaren Munduko Eguna: Sexu hezkuntza... Apirilaren 7, Osasunaren Munduko Eguna: Sexu hezkuntza...\nAsteartea, 7 apirila 2015 medicusmundi Álava/Araba\nOsasunak sexualitate eta harreman sexualekiko errespetuzko ikuspegi positiboa eskatzen du; era berean, sexu esperientzia seguruak eta atseginak izateko aukera eskaini behar du, diskriminazio eta indarkeriarik gabe gauzatuz; gure osasuna zaintzeko eta gure sexualitatea modu positiboan, arduratsuan eta besteekiko errespetuan bizitzeko aukera ziurtatu behar du. Hori dela eta, gure behar eta eskubideez jabetu behar dugu, eta hau posible izango da soilik gure hezkuntzaren lehen faseetatik hasi eta heziketa ibilbide osoan zehar sexu hezkuntza integrala jasotzen badugu. Horretarako, ikastetxeek ikasleen pentsamendu kritikoa bultzatu behar dute gizakiaren sexualitatearen adierazpenen eta erlazio pertsonalen inguruan, gai hau azalpen biologikoetara mugatu gabe. Sexu hezkuntza integrala tratatzea oso garrantzitsua da Sexu Transmisioko Gaixotasunak edo nerabeen haurdunaldiak ekiditeko, bereziki ahultasun egoeran daudenentzat; hala nola, genero indarkeria jasaten duten emakume eta neska gazteak edo baliabide ekonomiko gutxi dituzten pertsonak. Bestalde, beharrezko informazio zientifikoa ez izateak arrisku egoerak sortzen ditu, hauek familia gatazketan, eskola porrotetan, abortuetan edo sexu transmisioko gaixotasunetan amaitzen direlarik.


Birus batek mehatxupean ditu Pirinioetako sarrioak - Elhuyar Aldizkaria\nBirus batek mehatxupean ditu Pirinioetako sarrioak\nEz da zaila sarrioak ikustea Pirinioetan, 1.500 metrotik gora.\nSarrioa Pirinioetako faunaren ikurretako bat da. Rupicapra pyrenaica pyrenaica da Pirinioetan bizi den taldearen izena, baina espeziea Kantabriar mendikatetik hasi eta Kaukasora arte hedatzen da. Pirinioetan bakarrik, 25.000 inguru bizi dira, eta, izutia bada ere, ez da zaila bi mila metrotik gorako mendietan ikustea. Azkenaldian, baina, Pirinioetako populazioa txikitzen ari da, batez ere ekialdean. Susmagarri nagusia: sarrioen heriotza eragiten duen birus bat.\nKataluniako ingurumen-departamentuak uztailean emandako datuen arabera, Cerdanya-Alt Urgell sarrioen errolda % 85,6 gutxitu da azken urte honetan. Hain zuzen, iaz 563 sarrio zenbatu zituzten lurralde hartan, eta aurten 81 besterik ez. Frantziako aldean ere egin dute errolda, eta han populazioaren % 76 galdu da. Ekialderago ere, Cadí-Moixeró erreserban, datu kezkagarriak bildu dituzte. Iaz 2.363 sarrio bazeuden ere, orain 1.565 bakarrik daude. Horrek esan nahi du lurraldeko sarrioen herena hil egin dela.\nPirinioek etenik ez dutenez, gaitza mendikate osoan hedatzeko arrisku bizia dago.\nBartzelonako Unibertsitate Autonomoko zientzialariak, Andorrakoekin eta Frantziakoekin batera, heriotzaren kausa aztertu dute. Antza denez, sarrioei eragiten dien birus bat da eragilea. Birusaren lehenengo arrastoak 2001ean izan zituzten. Orduan agertu ziren hildako lehenengo sarrioak, Kataluniako\nAlt Pallars-en. Hasieran ez zekiten zein zen eragilea, eta hori izan zen lehenengo lana: erasotzailea identifikatzea.\nBirusa identifikatzeko ikerketan, NEIKER Nekazal Ikerketa eta Garapenerako Euskal Erakundeak ere hartu zuen parte. Orduan ikusi zuten pestivirus familiakoa zela, txerri-izurri klasikoa eragiten duen birusaren familia berekoa. Abere hausnarkariei ere eragiten diete familia horretako birusek, eta, hain zuzen, ardien birusaren oso antzekoa da sarrioei erasotzen diena.\nArdien birusak arazo larriak sortzen ditu ugalketan, hala nola, abortuak eta sortzetiko malformazioak. Sarrioak, berriz, heriotzara eramaten ditu birusak. NEIKEReko Ana Hurtadoren iritziz, “sarrioetan hain hilgarria izateak adierazten du sarrioentzat berria dela; izan ere, lehendik ezagutzen ez zutenez, ez zuten defentsarik. Beraz, animaliak babesgabe daude birusaren aurrean”.\nBirusak heriotzera eramaten ditu animaliak.\nBirusak mukosei eragiten die, eta sarrioak erabat ahulduta uzten ditu; ilea galtzen dute, larruazalean gehiegizko pigmentazioa dute... Azkenean, hil egiten dira. Bartzelonako Unibertsitate Autonomoko Ignasi Marco-ren esanean, “ezin dugu frogatu birusa dela heriotzen eragile bakarra, baina, azterketen arabera, badirudi lotura zuzena dagoela birusaren eta sarrioen gainbeheraren artean”.\nOndorioa kezkagarria da erabat. Birusa airez transmititzen dela kontuan izanda, ia ezinezkoa da prebentzio-neurriak hartzea. Ez dago birusen aurkako txertorik, “eta izanda ere, nola jarri txertoa haitzetan bizi diren animalia horiei?”. Ignasi Marcok uste du epidemia zabaltzeko arrisku bizia dagoela, “izan ere, Pirinioetako mendikatea dena bat da, ez du etenik, eta sarrioak denean bizi dira”.\nLehenengo agerraldia izan zen lekutik ekialdera egin du izurriak, baina edozein unetan joera aldatu eta mendebaldera etor daiteke. Badaezpada ere, Pirinioetako lurralde guztietako arduradunak erne daude, eta zientzialariak elkarrekin ari dira lanean, indarrak batuta. Egoera ez da, ez, egonean egoteko modukoa.


UrdaAPP — Zientzia azoka\nUrdaAPP Zure behar guztiak asetzen dituen agendarik aurkitu duzu noizbait? Ba diseinatu eta programatu ezazu! https://zientzia-azoka.elhuyar.eus/eu/partaideak/urdaapp https://zientzia-azoka.elhuyar.eus/eu/partaideak/urdaapp/@@download/image/elhuyar azoka app inventor 2 (1).png\nZure behar guztiak asetzen dituen agendarik aurkitu duzu noizbait? Ba diseinatu eta programatu ezazu!\nIrantzu Escurza Santos\nAgenda baten diseinu eta programazioa.\nKurtso hasierarekin batera helburu berriak planteatzen dizkiogu gure buruari. Gure eguneroko plangintza izaten da helburu berri horietako bat. Ikasturtea hasi eta agenda berria erosten dugu, plangintza hori aurrera eramateko asmoz. Agenda berri hori edo app agenda aukeratzeko orduan, azterketa bat egin ohi dugu, azkenik, gure beharrak kontutan izanda aukeraketa egiten dugu. Normalean ez dago agenda bat gure behar guztiak asetzen dituena, baina osoena aukeratzearekin konformatu behar izaten gara. Eta zergatik konformatu? Agenda bat diseinatu dezakegu? Erronka honen aurrean jarri ziren ikasleak kurtso hasierarekin. Bere behar pertsonal guztiak asetuko dituen agenda app bat diseinatzea izanda lan honen helburua.\nHelburu horrekin, ikasleek lehenengo eta behin gaur egun merkatuan dauden app agendak aztertu zituzte, diseinua eta erabilgarritasuna azterketaren oinarri hartuta. Haien behar pertsonalak ikusita eta aztertutako agendetatik, programatu eta diseinatu beharreko pantailak definitu zituzten. Eta azkenik App Inventor programa erabilita programatu zuten. Programa honen bidez ikasleak diseinatu eta programatutako App agenda Android gailuetan instalatu zituzten eta klasekideen lana ikusita haien lana hobeto zuten.


EH Baik irabazi du Hendaia-Euskal Kostaldean, bozen %52,9 erdietsirik | EH Baik irabazi du Hendaia-Euskal Kostaldean, bozen %52,9 erdietsirik – iparraldekohitza\nEH Baik irabazi du Hendaia-Euskal Kostaldean, bozen %52,9 erdietsirik\nEH Baik adierazi du azken urteetan eramandako «lanaren fruitua» izan dela. Abstentzioa %61ekoa izan da.\nSorpresa eman zuen lehen itzuliko emaitzak, EH Baiko hautagaiak gailendu baitziren Hendaia-Euskal Kostaldeko kantonamenduan, bozen %29,3 lorturik. Bada, bigarren itzulian baieztatu da koalizio abertzalearen emaitza: Annie Poveda eta Iker Elizalde (EH Bai) izanen dira departamenduko kontseilariak datozen sei urteetan.\nHendaiako, Urruñako eta Biriatuko (Lapurdi) herriak biltzen ditu Euskal Kostaldea kantonamenduak. Bigarren itzulian EH Bai koalizio abertzaleak bozen %52,9 lortu ditu, 3.110 bozekin. EH Baik adierazi du emaitza «historikoak» izan dituela. Parean izan dituzte departamenduko ezkerreko Chantal Kehrig-Cottençon eta Frederic Tranche hautagaiak: bozen %47,8 lortu dituzte, 2.850 bozekin. Halere, lehen itzulian bezala, abstentzio handia izan da: erroldatuen %39k eman dute boza.\nElizaldek «biziki baikorki» baloratu ditu emaitzak, baina abstentzioa izan du gogoan: «Emaitza historiko hitza ez zait oso egokia iruditzen, bereziki hainbesteko abstentzioa izan delarik». Dena den, emaitzak «zilegi» direla argi du: «Joko arauak berak dira denentzat, baina behar dugu hori kontuan hartu. Gure zeregina izanen da apaltasunez aritzea, herritarren bi herenak etxean egon baitira. Egunerokoan proiektuak eraman beharko ditugu, herritar guzien egunerokoa hobetzeko. Poliki-poliki galdu den konfiantza hori berreskuratzea izanen da erronka». Bestalde, azken urteetan mugimendu abertzaleak eramandako lana zoriondu du: «Emaitza hau bada eramandako lanaren eta borrokaren fruitua, ezkerreko abertzaleek eraman dutena urteetan zehar. Lehengo astean esan genuen sorpresaz harrapatu gintuztela emaitzek, eta berretsi ditugu kolektibo bat egon delako lanean». Zehaztekoa da hiru herri biltzen dituela kantonamenduak: Biriatun eta Urruñan EH Bai nagusitu da; Hendaian, berriz, sozialistak. «Hiru herri dira, ez zen Hendaia bakarrik. Hendaian ere pozten gara aldea murriztu baitugu», segurtatu du Elizaldek.\nChantal Kehrig Cottençon izan da azken kargualdian kantonamendu horretako hautetsia, eta «atsekabeturik» hartu ditu emaitzak. «Azkenean, herriko bozetako dinamika baieztatu da gure kantonamenduan, badu urte bat pasatu direla. Dena den, abstentzio handia izan da. Emaitzen zilegitasuna dudan jarri gabe, uste dut hautetsioi dagokigula benetan horri buruz gogoetatzea; lehen itzulian bezala, bigarrenean ere abstentzio handia izan baita», adierazi du. Departamenduko kontseilaritzaren «orrialdea itzultzen» du, beraz, Kehrigek. Dena den, Hendaiako emaitzekin kontent agertu da: «Hendaiarren %56k gure alde egin dute, gugan konfiantza dutela erran nahi du».\nEH Baik, bestalde, honela adierazi du ohar batean lortutako emaitzaren harira: «Emaitza hauek konfirmatzen dute terrenoko lanarekin segitu behar dugula. Alternatiben eta jendarte bidezkoagoaren eraikuntza ez da hautetsontzietan soilik lortzen. Gure engaiamenduarekin aitzina segituko dugu: kanpainan egin bezala, etxebizitza eskubidea aldarrikatzen segituko dugu, eta gurekin bat egiten duten guziei gurekin batzeko deialdia luzatzen diegu. Egunerokoan, karrikan, elkarteetan eta herriko etxeetan eramandako lanak bere emaitzak ekartzen ditu, baita abstentzioari aurre egiteko ere».\n2015ean, abstentzio gutxiago izanik ere (%52,77), abertzaleek 3.322 boz lortu zituzten, aurten 3.110 lortu dituelarik. Departamenduko ezkerrak, berriz, 3.723 boz erdietsi zituen, egun baino kasik 1.000 boz gutiago.\n«Eskuin zentroari begira, ezkerreko alternatiba ekologista sinesgarria da EH Bai»\nLasserre, EH Bai eta abstentzioa


Amorebietak Zintzilik modalitatea gogoratuko du ostegunetik aurrera - Deia\ndeia.eus 06.07.2020 | 20:36\nAMOREBIETA-ETXANO. Hurrengo ostegunetik aurrera, hilak 9, Amorebieta-Etxanoko udaletxeko fatxadak eta Zelaieta Zentroak hiru artista zornotzarrek egindako lanak hartuko dituzte. Lan horiek Enrike Renteria pintura lehiaketako Zintzilik modalitatea gogoratu nahi dute, Koralak eta Amorebieta-Etxanoko Udaleko Kultura Sailak antolatuta.\nSalbuespenez, hiru adierazpen artistiko hauen sorkuntza lana dokumentatu egin da, Koralak uste baita egungo egoerak merezi duela pandemia honetan egindako sorkuntza lana erakusten duten adierazpen grafiko bat izatea, eta hori herritarrei helaraztea. Zornotza Aretoko webgunean (mediatekan) egongo den bideo batean ikusi ahal izango da sorkuntza lana, uztailaren 12tik aurrera.


Donostia Moda Klusterrak web orrialdea estreinatu du www.donostiamoda.eus – Donostiako Modaren Klusterra – Donostia Moda\nHome/Sin categoría, slider-portada-eu/Donostia Moda Klusterrak web orrialdea estreinatu du www.donostiamoda.eus\nDonostia Moda Klusterrak web orrialdea estreinatu du www.donostiamoda.eus\nWeb plataforma berria sortu da Donostia Moda Klusterrak urtean zehar burutzen dituen jarduera guztiak ezagutzera emateko erreferentzia-puntua izan dadin. Klusterra duela hiru urte sortu zuen Ekonomia Bultzatzeko Zinegotzigoak Donostiako Sustapenaren bitartez, Donostiako modaren sektorea suspertzeko helburuarekin. Plataformari esker, hiriko modasektorearen garapen ekonomikoa eta enpresen eta profesionalen hazkundea eta hobekuntza sustatu eta hedatu ahal izango dira.\nErnesto Gasco alkateordeak ondorengoa nabarmendu nahi izan zuen: “Donostia Moda Klusterrak aterki-markaren papera betetzen du, eta horren baitan Donostiako eta Gipuzkoako modako agente guztiak biltzen dira. Erakundeak Donostian modaren esparruan garatzen diren proiektuen %90a babesten du. Klusterra sektoreko ia 300 profesional eta erakundek osatzen dute, eta horiekin egunero lan egiten du proiektu ezberdinetan. Sortu eta handik bi urte eta erdira, Klusterrak bere web gunea behar zuen, eguneroko lana erakusteko eta sektore osoa islatuta ikusteko”.\nSortu zenetik, Donostia Moda Klusterraren helburua izan da modaren sektorea ezagutzera ematea eta sektoreari balioa ematea, hirian 1.000 enpresa inguru baititu, eta 2.750 pertsonari zuzenean enplegua ematen baitie. Beraz, web orrialde propioa izatea sektorearen komunikazio-estrategian sartzen da, bertako bazkideei eta publikoari oro har begira.\nwww.donostiamoda.eus web orrialdean Klusterrari buruzko informazio orokorra ez ezik, hirian datozen egunetan burutuko diren hurrengo ekitaldiak jasotzen dituen egutegia ere agertzen da. Esate baterako, manikiak sortzeko lantegia egingo da maiatzaren 2an, 3an eta 4an, edo sektoreko negozio-ereduen inguruko jardunaldia antolatuko da maiatzaren 4an, San Telmo Museoan, Donostiako Modaren Jaialdiaren – GdM Donostia Moda Festival esparruan. Bertan, modaren munduko profesional ospetsuen enpresa-esperientziak erakutsiko dira; tartean, Juan Duyos, Duyos etxekoa, Sofía Arribas eta Saioa Goitia, Sophie et Voilà-koak, eta Contxu Uzkudun, Minimil enpresakoa.\nGainera, web berriak plataforma bezala balioko du; izan ere, Donostia Moda Klusterrak sare sozial ezberdinekin egiten du lan, eta, plataformari esker, horiek batu ahal izango dira: Twitter, Facebook, Instagram eta hemendik aurrera Youtubeko kanal berria. Bertan, sektorearen inguruan sortzen joango diren ikusentzunezko materialak jarriko dira.\nHalaber, web orrialdeak euskarri moduan erabili ahal izango dute Klusterreko bazkideek, sektoreko industriako enpresak, profesionalak eta agenteak konektatu ahal izateko eta prestakuntza, berrikuntza edo nazioartekotzea bezalako alderdiak jorratu ahal izateko. Era berean, enpresak sortzeko edo modaren sektoreko ekintzaileei zuzendutako laguntzei buruzko informazioa jasotzen da.\nDonostia Moda Klusterra diseinatzaileek, prestakuntza-zentroek, modako espezialistek, saltokiek, fabrikatzaileek, instituzioek eta abarrek osatzen dute, sektorean gure hiriaren garapen ekonomikorako eta kalitatezko enplegua sortzeko aukera ikusten baitute.\nBy FomentoSSmoda| 2018-04-18T09:14:35+00:00\tapirila 17th, 2018|Sin categoría, slider-portada-eu|


"Iraganera bueltatu edo etorkizunerantz egin", EAJren galdera lezoarrei : Oarsoaldeko Hitza\n"Iraganera bueltatu edo etorkizunerantz egin", EAJren galdera lezoarrei\nLezoko EAJk egindakoen, eta egin asmo dituztenen zerrenda zabaldu du ohar bidez. Jesus Mari Martiarenak aurrera begira jartzeko eskatu die herritarrei.\nEgindakoen, eta egiteko daudenen zerrenda zabaldu du Lezoko EAJk.\nLezoko EAJk, igandeko hauteskundeei begira, botoa emateko bi aukera nabarmendu du. “Iraganera bueltatu edo etorkizunerantz egin” erabaki beharko dute lezoarrek EAJren ustez igandean. Jeltzaleen arabera, azken agintaldiak Lezok “aurrera” egin du haien kudeaketari esker, “gogor lan egin dugu lezoarrren behar eta eskariei aurre egiteko”. Eta alderdiak abiatutako bideari bultzada eskatu dute, boto bidez: “guk egin bezala, udal baliabideak zorrotz eta eraginkortasunez kudetuko dituen gobernua behar du, pertsonak helburu zein ardatz izango dituena, anbizioduna, iniziatiba eta proiektu berriak dituena”.\nAgintaldian kudeaketa “eraginkorra” egin duela azaldu du Lezoko EAJk, eta udal gobernuak gaitasuna izan duela beste erakundeekin batera elkarlanean aritzeko, “atzean utzi ditugu liskar, konfrontazio, paralisi, ekimen falta, inposizio eta inprobisazio urteak”.\nEgindakoen eta egiteko daudenen errepasoa egin dute Jesus Mari Mariarena buru duen hautagaitzako kideek. Batean zein bestean, zerrenda luzea osatu dute. Hala, egindakoen artean, adinekoen zahartzaro aktibo eta osasuntsurako iniziatibak, haur parkeen berritzea, Herri Eskolako jolastokiko estalkia, Altamirako biribilgunea berritzea, herriko lehen kaleko igogailua (Bekoerrota-Altamira artekoa), Donibane-Lezo bidegorria, Jauregialden aparkaleku gehiago egitea, 5. edukiontziaren ezarpena, kultur lokal berria, Gabonetako argiteria, edo kulturara eta jaietara bideratutako aurrekontuaren handitzea zerrendatu ditu EAJk. Gainera, kiroldegian eta Gezala Auditoriumean hobekuntzak egin direla azaldu du EAJk, eta kaleak “txukun eta garbi mantentzeko mantenu lanak” egin direla. Udal webgune berria ere egindakoen zerrendan dago, eta Altamiran egindako parte hartze prozesuari ere garrantzia eman diote.\nEgiteko daudenen artean ere, zerrenda luzea: industriagunea zaharberritzen jarraitzea, herriko merkataritzan gaineko ikerketa egitea, gazteentzat alokairuzko etxebizitzak nahiz babestuak sustatzea, Gizarte Zerbitzuen mapa hobetu eta zahartzaroa osasuntsua bultzatzeko iniziatibak mantentzea, Arraitokin erabilera anitzeko espazioa nahiz aparkaleku itxiak egitea, kaleetako irisgarritasuna hobetzen jarraitzea besteak beste. Altamirarako ere proposamen zehatzak: aparkaleku berriak sortu auzoan, bertako jolastokia hobetu, eta irisgarritasunean urratsak egin. Eta kultura eta kirol alorrean ur jolasen eremua (balizko kirol eremu berrian), edo Arte Eskola aurkeztu dituzte. Udaltzaingo zerbitzua gauera zabaltzea ere dago EAJren asmoen artean.


BIZKAIKO KUTXABANKI LOTUTAKO ENPRESENTZAT BAKARRIK\nHasiera 2020ko urritik aurrera\nBBK Fundazioak Kutxabanken bezero diren enpresentzat ekonomistentzako bekak finantzatzen ditu\n2020ko urritik aurrera hasteko.\nEnpresa Kutxabankeko bezeroa bada eta Bizkaian kokatuta badago, BBK Fundazioak, Ekonomisten Euskal Elkargoaren bitartez, 300 € gordin finantziatuko ditu, beraz enpresak 200 € gordin ordaindu beharko dio hilero bekadunari.\nBekadunek prestakuntza-ikastaro online bat jasoko dute, eta ikastaroa egitea derrigorrezkoa izango da, beraz, ikastaroa irauten duen bitartean bekadunek praktikak astelehenetik ostegunera egingo dituzte.\nBEKADUNEI GIZARTE SEGURANTZAN ALTA EMATEA::\nEnpresek Gizarte Segurantzan alta eman beharko diote praktiketan hartzen dituzten pertsonei, praktiketarako kotizazio-kontu berezi batean. Enpresak 48,41 €-ko kostua izango du hilabetean (1493/2011 Errege Dekretua, urriaren 24koa)\nEzinbestekoa da eskari galdetegia betetzea. Beste edozein kontsulta baterako, 94-415 26 44/33 telefonoen bitartez edo empleo@ekonomistak.eus ren bitartez harremanetan jar gaitezke.


Epiphany-ko Postontziak urtarrilaren 19, 2018 eder eta jatorrizko deskarga doakoa da\nEzagutu ezazu elizako oporretako bat umore onean. Era berean, zure jendeari hurbildu behar zaio. Hori dela eta, urtarrilaren 19an, Jaunaren Epifania arreta berezia eskaini behar zaie senideei eta lagunei. Horretarako, zorionak dituzten irudi ortodoxoak, bertsoak primeran egokituko dira. Karrerako eder eta ukiezinak jaso ditugu 2018ko Bautismoarekin. Posta elektronikoak, berehalako mezularrak eta mms bidaltzeko egokia da. Horretarako, nahi dituzun argazkiak kopiatu edo deskargatu behar dituzu eta Epiphany egunean senide eta lagunei bidali.\nEpiphany-etik deskargatzeko txartel originalak 2018ko urtarrilaren 19an\nJaungoikoaren Bataioa zorionak dituen irudiak, gurekin aukeratutako aldaeren artean aukeratu daitezke. Lagun eta senideei bidal diezazkigun irudien jatorrizko irudiak aurkitu ditugu. Original urtebetetze-txartelak urtarrilaren 19an edo oporretako bezperan gomendatzen dira. Epiphany-ko oporretara bidalitako karta zoragarriak eta originala urtarrilaren 19an zure hitzekin osatu daiteke. Lagunaren maitasuna, errespetua eta arreta erakusteko lagungarriak izango dira. Bertso zoriontsuak edo prosak ere bidal daitezke.\nPostal ederrak Jaunaren Epifania - non doako bilduma deskargatzeko\nEpiphany oporretako agurrak aukeratzeko ez da zaila. Irudi aukeraketa sinple bat sortu dugu. Doako txartelak jaso ditugu, jatorrizko irudiak daude. Hartzaile bakoitzak epifania egunean giro atsegina emango diete.\nOrtodoxoen zorion-txartelak urtarrilaren 19an Epiphany-ekin - doako deskargatzea\nEpiphany egunean, zure senideek ez ezik zorionak ere zorionak izan ditzakezu. Lankideek sinetsi ortodoxoak, bizilagunek zoriontsu izango dute arrakastarako eta zorionerako nahia zintzoa jasotzeko. Jatorrizko postalak jasotzeko Jaunaren Epiphany urtarrilaren 19an jasotzeko, eta ondorengo hautapenak doan deskargatzen lagunduko dizu. Gure zorion-txartelen aukeraketak, irakurleak Orthodox irudi ederrak erraz aurki ditzake.\nVersión con cartas divertidas con el Epifanía del Señor en 2018 - felicitaciones con fotos\nPoema ozen eta ederrak zoragarriak dira elizako oporrekin zorionduz. Hori dela eta, irakurleek eta jatorrizko irudiak biltzen zituzten nahitaezko testuak eta animaziozko agurrak. Gure adibideekin Epiphany bertsioekin postal postuak aurkitzeko ez da zaila. Senide eta maitea bidaltzeko, jatorrizko bertsoak Jaunaren bataioa modu askotan. Argazki eta bideo onenen artean aukeratu ditugu zorionak urtarrilaren 19an.\nEpiphany-ko zorion ortodoxoak, zorionak, argazki aukeraketa bat\nJatorrizko kartak ez dira bertsoekin osatu behar. Esaldiak edo inskripzio pare bat besterik ez dira senide eta lagunak zoriondu ahal izateko. Bidalitako irudia nahitaezkoa eta atsegina den irrika pertsonala osatzea beharrezkoa da. Hartzaileak mesedez egongo dira eta oroitzapen ahaztezinak emango dizkiete. Aukeratu jatorrizko postala, zorionak Epiphany Jaunari aukeratu ditugun aukeren artean. Gurekin hautatutako Orthodox txartelak zorionak laburrak izan daitezke lankideekin eta lagunekin. Nahi izanez gero, gaiaren pegatinak, poesia idazteko edo prosak egin ditzakezu. Baina onena zure zorionak zorionak izango dira. Laguntzarekin, hartzaile bakoitzari arreta emango zaio.\nGure irakurleentzako txartel hobeak aukeratu ditugu 2018ko Epiphanyrekin. Lagunei, ezagunei eta senideei bidal diezaiekezu. Desio zorrotzekin irudirik ederrenak maitasuna, arreta eta errespetua adierazteko balioko du. Jaunaren Epifania zorionak bidaltzeko, aldi berean, urtarrilaren 18an eta 19an egin daiteke. Azken finean, Eguberri eguna eta distiratsua bera dira zuregana hurbiltzea. Doako irudiak banaka kopiatzen dira edo berehala deskargatu postaren bilduma osoak.\n2018ko Urte Berriko postala zure eskuekin: Txakur bat 2018ko sinbolo da, haurrentzat urratsez urrats paperean eta kartoiarekin\nUrteberri 2017. urteko xanpaina nola aukeratu: produktuaren erosketa kontrolatzea\nAutumn Ball ikasleentzako zirriborro dibertigarriak 5-8 graduko ikasleentzat eta ikasleentzat (scripterako gaiak)\nKotoiaren eta paperezko kotoiaren eskutik, 2017ko Urtearen Urtearen ikur gisa. Cock mozorroa, eskulanak eta Urteberriko jostailuak eskola eta haurtzaindegian: master eskolak, argazkiarekin\nNola zehaztu orduko emakume baten izaera\nNola jokatu behar den modu erreakzionatu sare sozialetan bere korrespondentzia susmagarriak\nUrteberri helduentzako eszenatokia: nola fun 2015eko Urte berria igarotzeko\nCamila Bordonaba eta Benjamin Rojas\nABC dieta - pisu galera osasuntsua\nBikotekidearekin harreman ona\nNola umezain bihurtu\nNola egin gizon bat ezkontzeko\nHaurraren autoan leku seguruena\nNeskentzako jai orrazkera\nBuckwheat perretxikoak multivariatean\nUme bat jatea buruzko mitoak


JAC: 'Raw' - Kulturklik\nDonamaria 2021(e)ko Abuztuak 20\nJAC (Jaime Alvarellos Correcher) gitarrista eta blues kantaria da. Gaur egun, Raw disko berriaren aurkezpen-bira egiten ari da.\nKasu honetan, XX. mende hasierako Piedmont, RagTime eta landa-Blues estiloetan oinarritzen da ikuskizuna, Mississippiko deltaren eta Texasen eremuan. Musikaria agertokira bakarrik ateratzen da, kanta, gitarra akustikoa, altzairuzko erresonadorea eta 12 sokako gitarra jotzen ditu, harmonikoaz gain. JAC Valentzian jaio zen eta Santiago de Compostelan hazi zen.\nMusikene Euskal Herriko Goi Mailako Musika Ikastegian Gitarra-Jazz ikasketak amaitu ondoren, musikari profesional gisa hasi zen karrera egiten.\nNazioko zein nazioarteko erreferentziako musikariekin partekatu du agertokia, eta horien artean, batez ere, Lodovic Bource (Oscar batekin eta Urrezko Globo batekin saritua) eta Jo Krause (Jazz-eko baterista ezaguna) nabarmentzen dira, zeinarekin interpretatzen baitu The Artist, Batiz (Fito & Fitipaldis, Gatibu, Akelarre, etab.) filmaren soinu-banda.\nBlues eta jazz jaialdi askotan parte hartu du penintsula osoan. 2015etik 2017ra bitartean, AnimalBlues taldearen buru izan zen, eta disko homonimoa editatu eta hainbat emanaldi egin zituen. 2020ko abenduan, lehen diskoa aurkeztu zuen bakarka, Raw izenburuarekin.\nData 2021(e)ko Abuztuak 20


Euskoak beste jauzi bat eman dezan, egin zure ekarpena! — Manu Robles Arangiz Fundazioa\nEuskoak beste jauzi bat eman dezan, egin zure ekarpena!\nEuskara Iparralde Ekonomia Euskal-Herria Gizarte-eredua\nHelburua 30.000€ martxoaren 18a aitzin! EuskoKarta abian jartzen lagun gaitzazu! Euskal Herriak Iparraldean Euskoa, bere tokiko moneta, ekologikoa eta solidarioa, sortu du. 4 urtez soilik, Europako tokiko 3. moneta bilakatu da, zirkulatzen diren euskoen kopurua kondutan hartuz. 2017tik aurrera, 1.a bilaka liteke.\nEuskoak haratago joan nahi baitu, eskalaz aldatu nahi du bere eragina azkartu ahal izateko Ipar Euskal Herriko ekonomiaren gain (*), baita saltokietan eta enpresetan euskararen presentzia indartzeko. Billetez gain, apustua egin da 2017ko martxoaren 19rako, ordainketa-karta numeriko sistema bat gauzatzea: Euskokarta.\nEusko numerikora pasatzea benetako desafioa da gure herriarentzat. Azken 2 urte hauetan diru-inbertsio handia kostatu zaio jadanik Euskal Moneta elkarteari: garapen informatikoak, lan juridiko eta administratiboa etab... Lan horrek, erabilitako euskoen kopurua emendatzen lagunduko du, eta bihar, Hegoaldean ekologikoa eta solidarioa den euskal tokiko moneta baten garatzeko balio izango du.\nEgungo egunean, 30.000 euro falta zaizkigu oraindik EuskoKarta abiatzeko beharrezkoak ditugun tresnen parte baten finantzatzeko (ordainketa-kartak eta terminalak). Euskal Monetak crowdfunding bilketa handi bat abiatzen du diru hori bildu ahal izateko martxoaren 18a aitzin.\nGuztien sustenguaren beharra dugu, diru-ekarpen bakoitza garrantzitsua da.\nZuk ere, EuskoKartaren diru-bilketan parte har ezazu eta euskoak eskalaz alda dezan lagun ezazu, dohain bat eginez :\nkreditu txartelarekin interneten bidez : http://euskokart.org (ordainez gauza asko dira)\nbanku transferentziaz (IBAN : FR7642559000444102002532224 BIC : CCOPFRPPXXX)\nMilesker parte hartzeagatik!\nEuskoa denen esku!\nEuskal Moneta elkartea\n(*) Euskoa jadanik :\n- 3000 herritar, tokiko ekoizkin eta hurbileko saltokieri lehentasuna ematen dietenak\n- 660 enpresa, saltoki eta elkarte partaide\n- 548 000 eusko Euskal Herrian baizik zirkulatzen ez direnak, ekonomia bertokiratzeko\n- 317 saltoki elebidun bihurtzen ari direnak\n- 44 000 eusko tokiko elkarteei banatuak %3en sistemari esker eta are gehiago...\nInformazio guziak : http://euskokart.org


Piol eta Cardaño babestu, eta epaiketa politikoen amaiera eskatu dute Indauntxun eta Santutxun - Uriola.eus\nPiol eta Cardaño babestu, eta epaiketa politikoen amaiera eskatu dute Indauntxun eta Santutxun\nuriola.eus 2015-06-09 08:30 Politika Bilbo\nHiru urteko kartzela zigorra ezarri diete Aitor Fernandez Piol eta Aingeru Cardaño preso ohiei 2001eko kale eraso batean parte hartu izana egotzita. Atzo elkarretaratzea egin zuten Indautxun, Piolen auzoan, eta ordu berean, manifestazioa egin zuten Santutxun, 'Aingeru libre!' lelopean.\nArgazkia: Eneko Ander | Ikusi handiago | Argazki originala\nCardañok eta Piolek hiru urteko espetxe zigorrari aurre egin beharko diote, baina oraindik orain ez dituzte atxilotu.\nAingeru Cardaño 2007an atxilotu zuten Donibane Garazin eta 2013an beste kale eraso batengatik absolbitu ondoren, aske geratu zen. 2014an berriz epaitu zuten, zigortua izan den azken prozedura horregatik.\nAtzo, 120 lagun inguruk parte hartu zuten Santutxun Aingeruri babesa agertzeko manifestazioan. Euskal Herriaren aurkako errepresioa eteteko premia azpimarratu zuten deitzaileek.\nEra berean, eta sumario beraren baitan dago Piol. Bera era espetxean egondakoa da, zazpi urtez hain zuzen ere. Honen aurrean, Kirruli Kultur elkarteak salatu du, zigorraren helburu bakarra "konponbidea bilatu baino egoera politikoa nahastea eta sufrimendu gehiago eragitea" dela. Atzo arratsaldean 100 bat lagun elkartu ziren Areilza medikuaren kalean buruturiko elkarretaratzean. Epaiketa politikoen amaiera aldarrikatu zuten protestan bildutakoek.\n[2015/06/08] Hiru urteko espetxe zigorra Aingeru Cardaño eta Aitor Fernandezentzat\n[2014/11/03] Epaiketa politikoak gaitzesteko protestak egongo dira auzoetan


Kakhovkako urtegia - Wikipedia, entziklopedia askea.\n47°28′00″N 34°10′00″E / 47.4667°N 34.1667°E / 47.4667; 34.166747°28′00″N 34°10′00″E / 47.4667°N 34.1667°E / 47.4667; 34.1667\nRohachyk river (en)\nKakhovkako urtegia (ukraineraz: Каховське водосховище, translit.: Kakhovs’ke vodoskhovyshche) Dnieper ibaiko urtegia da, Khersongo, Zaporizhiako eta Dnipropetrovskeko oblasten artean dagoena. 1956an sortu zen Kakhovkako zentral hidroelektrikoa eraiki zutenean.\nUrtegia 240 km luze eta 23 km zabal da. Batez besteko sakonera 8,4 metrokoa da, txikiena 3 metrokoa eta handiena 26 metrokoa. Uraren bolumen osoa 18.2 km³ da. Urtegia zentral hidroelektrikoak elikatzeko erabiltzen da, Kakhovka eta Krasnoznamiankako irrigazio-sistemetarako, industria-instalazioetarako eta arrain-haztegietarako, eta Krimeako Iparraldeko Kanalerako eta Dnieper-Kryvyi Rih kanalerako. Urtegiak bide nabigagarri bat sortu du, itsas zabaleko ontziei Dnieper ibaian gora egiteko aukera ematen diena.\nKakhovka hiria, urtegiari, zentral hidroelektrikoari eta urtegiari berari izena ematen diena, urtegiaren ezkerreko ertzean dago, presatik hamar bat kilometro gorago. 1947an, obrak hasi zirenean, hiri berri bat sortu zen presaren azpian, Nova Kakhovka izenekoa, presaren eraikuntzan, erdialdean eta gainerako industrietan enplegatzen ziren langileak hartzeko.\n↑ (Ukranieraz) «КАХОВСЬКЕ ВОДОСХОВИЩЕ» leksika.com.ua.\nMultimedia: Kakhovka Reservoir\nArtikulu hau Ukrainako geografiari buruzko zirriborroa da. Wikipedia lagun dezakezu edukia osatuz.\nUkrainako geografia zirriborroak\nOrriaren azken aldaketa: 24 martxoa 2022, 21:08.


Goisolutions. Neurrira sortutako soluzio digitalak\nNeurrira sortutako soluzio digitalak\nHonaino heldu bazara, hurrengo proiektuan bidelagun izan gaitezke\ndigitalean oinarritutako erantzunak\nZure beharretara eraikitako soluzio eraginkorrak eskaintzen ditugu: kudeaketa tresna digitalak, online plataformak zein web garapenak.\nHelburura modurik errazenean hel zaitezen bidea irekiko dizugu, modurik soilenean emaitzarik efizienteena izan dezazun.\nDA! 55. edizioa\nKoronabirusaren testuinguruan, Durangoko Azokaren bozgorailu informatiboa izatetik azoka bera izatera pasa zen webgunea. Azoka birtual hau sortzeko, argitaletxe eta partaide guztiek produktuak kudeatu ahal izateko intraneta garatu, salmentarako online denda sortu eta azoka bera online bisitatzeko webgunea garatu genuen.\nCircularTRANS proiektuak industria erakundeak ekonomia zirkularrerantz bideratzea du helburu. Lan horretan, Mondragon Unibertsitateko Diseinu Berrikuntza Zentroaren bidelagun izan gara eta estrategia ezberdinak txertatzen dituen plataforma digitala sortu dugu.\nemun.eus webgune korporatiboa\nEuskara eta berrikuntza soziala helburutzat duen Arrasateko kooperatibarentzat webgune korporatiboa garatu dugu.\n“Onartu” sakatzerakoan, webgune honen nabigaziorako, erabilera datuak lortzeko eta marketin lanetarako cookieak erabiltzeko baimena ematen diguzu. Informazio gehiago lortzeko gure Pribatasun politika irakurri.


George Grenville - Wikipedia, entziklopedia askea.\nGeorge Grenville (Wotton Underwood, Buckinghamshire, 1712ko urriaren 14a - Mayfair, Middlesex, 1770eko azaroaren 13a) britainiar Whig politikaria izan zen. Britainia Handiko lehen ministroa izan zen 1763tik 1765era.\n1763ko apirilaren 16a - 1765eko uztailaren 13a\n← John Stuart (Buteko III. kondea) - Charles Watson-Wentworth (Rockinghamgo II. markesa) →\n1763ko apirilaren 16a - 1765eko uztailaren 16a\n1762ko maiatzaren 27a - 1762ko urriaren 9a - George Montagu-Dunk, 2nd Earl of Halifax (en) →\n1761eko urria - 1762ko maiatza\n← Pitt "Zaharra" - Henry Fox, 1st Baron Holland (en) →\nWestminster, 1712ko urriaren 14a\nLondres, 1770eko azaroaren 13a (58 urte)\nWilliam Grenville (Grenvilleko I. baroia)\nHester Pitt, Countess of Chatham (en)\nLau anaia izan zituen, denak parlamentuko kideak izan ziren, eta arreba bat William Pittekin ezkondu zen. Oxfordeko Unibertsitatean ikasi zuen eta 1736an abokatutzan sartu zen.\n1741ean aukeratu zuten lehen aldiz Legebiltzarreko kide. 1754tik 1761era Itsas Armadako Diruzaina izan zen. 1761ean gobernuan jarraitzea erabaki zuen, William Pitt aliatuaren iritziaren aurka eta Komunen Ganberako buruzagi izendatu zuten. Lord Bute lehen ministroak Iparraldeko Idazkari eta Almirantegiko Lord izendatu zuen.\nLord Butek 1763ko apirilaren 7an dimisioa eman ondoren, Grenville lehen ministro bihurtu zen. Gastu publikoa kontrolatzen saiatu zen, eta kanpo-politika positiboa egin zuen. Zigiluaren gaineko zerga koloniei zabaldu zien, baina kendu egin behar izan zuen, Ipar Amerikan oposizioa zegoelako.\n1765ean, Jurgi III.a erregeak Lord Rockinghamengatik ordezkatu zuen.\nBere bizitzako azken bost urteetan oposizioko talde baten buru izan zen eta Pittekin adiskidetu zen.\nMultimedia: George Grenville\nAzken aldaketa 17 urria 2021(e)an, 10:52(e)tan\nOrriaren azken aldaketa: 17 urria 2021, 10:52.


Katalizatzaile bat garatzen dute etanoletik hidrogenoa lortzeko | Consumer\nKatalizatzaile bat garatzen dute etanoletik hidrogenoa lortzeko\nAutoreen ustez, gas horretan oinarritutako garraiorako behin betiko irtenbidea izango litzateke.\nEtanoletik hidrogenoa lortzeko katalizatzaile bat behin betiko konponbidea izan liteke hidrogenoan oinarritutako garraiorako, haren diseinatzaileen arabera, Ikerketa Zientifikoen Kontseilu Goreneko (CSIC) eta Kataluniako Unibertsitate Politeknikoko (UPC) ikertzaileek asmakuntza patentatu baitute. Gailu horri esker, hidrogenoa sortu ahal izango litzateke ibilgailuaren barruan. Orain arte ez zen bideragarria, eta gasolioan oinarritutako azpiegitura batetik hidrogenoan oinarritutako beste azpiegitura batera igarotzeko kostuak murriztuko lituzke.\nKatalizatzaileak zeramikazko pieza bat du, barruan kanalak dituena, eta aerogel batez estalia, oso material porotsu eta gardena. Aerogelak kobaltonanopartikulak ditu, eta horiek dira etanola hidrogeno bihurtzeko azken erantzuleak. Autoreen arabera, berrikuntza horren ezaugarriek potentzial handia ematen diote hidrogenozko erregai-pilak garatzeko, baita erregai-zelula edo -gelaxkak ere. Energia-bihurketarako gailu elektrokimikoak dira, pila batekoen antzekoak, baina ez dute energia gehiago sortzen barneko erreaktiboak kontsumitzen badira, berrezarri egin baitaitezke.\nIkertzaileek esan dutenez, katalizatzaile berriak hidrogenoz garraiatzeko behin betiko soluzioa hurbil dezake. Gaur egun, hidrogenoz bultzatutako ehun auto-prototipo baino gehiago daude, gasa presio handiko biltegietan garraiatzen dutenak, bai eta hidrogenoa banatzeko estazio batzuk ere. Hala ere, eredu hori hedatzeak inbertsio ekonomiko handia eskatzen du, ez bakarrik gasolinarekin lotutako azpiegitura guztia ordezteko, baita behar adina segurtasun-neurri sortzeko ere. Gasoliotik eta gasolinatik hidrogenora pasatzeko eragiketaren kostu handiak murriztu egingo lirateke autoan gasa sortzeko gailua izanez gero.\nAldez aurreko tratamendurik gabe\n“Orain arte ikertu diren katalizatzaile guztiek murrizte-tratamendu bat behar dute, eta horrek esan nahi du gailua hidrogenoz eta tenperatura altuetan utzi behar dela erabili baino ordu batzuk lehenago”, azaldu zuten zientzialariek. CSICeko eta UPCko laborategietan garatutako gailuak, ordea, ez du aldez aurreko tratamendurik behar, ez eta airearekin edo hezetasunarekin kontaktuan egon beharrik ere; beraz, ez du indukziorik edo egokitzapenik behar, eta behin betiko piztu/itzaltzeko zikloetan berrerabil daiteke.\nGailuaren beste abantaila bat energia sortzeko gaitasuna da. “Etanol molekula bakoitzaren energia bost hidrogeno-molekulek sortzen duten energiari dagokio. Garatu dugun katalizatzaileak, aldiz, sei hidrogeno-molekula lortzen ditu etanol molekula bakoitzeko”, azpimarratu zuten ikertzaileek. Horren arrazoia da gailuak hondar-beroa xurgatzen duela, edozein energia-iturriri dagokiona, eta horrek sistemaren errendimendu globala handitzeko aukera ematen du.\nEtanola erabiltzen duten ibilgailuekin alderatuta, eta aurretiazko kalkuluen arabera, kontsumoa %25 murriztu daiteke. Era berean, eskatutako tenperatura beste katalizatzaileena baino askoz txikiagoa da. Gainera, hidrogenoa ekoizteko bi segundo besterik ez da behar.\nenergia etanola gailu hidrógeno-eu Katalizatzailea


Inser Robotika Bisita\nPasa den astean 2ARA3 taldeak INSER ROBOTIKA enpresa bisitatu du. Zuzenean bere aktibitatea ezagutu dute.\nXV. Berdintasunerako Gunea\nDatorren ostegunean eta ostiralean gure ikasleek taldeetan banatuta jarduera batzuk egingo dituzte aurtengo gunearekin erlazionatuta.\nMaiatzaren 4an, ostirala, goizeko 9etatik aurrera Gurutzetako Ospitaleko Areto nagusian, 10. Elektromedikuntzari buruzko Jardunaldia ospatuko da, “Segurtasuna eta berrikuntza elektromedikuntzan” izenburupean; EECruces ESIak eta Repelega LHIIak antolatua.\nREPELEGA LHIIan EMAKUMEENGANAKO INDARKERIARI EZEZT esaten diogu\n41 - 50 erakusten 118 emaitzetatik.


Berlinera, baina lanera - Kirola - Berria\nBerlinera, baina lanera\nAthleticek erakutsi gura du multzoko lehen bi postuetako bat lortzeko faboritoa dela. Hertha antzeko mailako taldea da\nAthleticek hartu du Europarako trena. Beste behin. Laugarren urtez erreskadan. Zortzigarren aldiz azken hamarkadan. Ez da makala egiten ari dena. Baina ez da atzera begira egoteko momentua. Aurrera egin behar da, besteak beste, egindakoetatik ezin delako bizi. Erronka berri bat zain dauka talde zuri-gorriak. Europa liga ondo ezagutzen dute jokalari, klub zein jarraitzaileek. Baina ligaxkan egokitutako aurkariak berriak dira. Hortaz, orain arte zuri-gorrien kontra jokatu ez duten futbolariak ezagutzeko aukera izango da. Estadioak ere berriak dira. Eta, hortaz, bisitatu beharreko hiriak ere nobedadea izango dira zale guztientzat.\nBerlin da lehen geltoki nagusia ligaxkan. Hiri erakargarria da oso. Egun, euskal gazte askok aisialdirako aukeratzen dute. Denetarik aurki daiteke bertan, eta bidaia erosoa da oso. Beraz, aukera ona da Athletic ikustera joateko. Baina zuri-gorriak ez doaz jai giroan. Lanera doaz, Europan ez baitago lo hartzerik. Lau taldeko ligaxka batean kale bat edo beste egin daiteke, baina ez dago lasaitzeko tarterik, asko kostatzen baita aurrera egitea. Athleticek ondo daki zenbateraino oker daitekeen ligaxka. Iaz, adibidez, izugarri sufritu zuen. San Mamesen lortutako emaitza onek salbatu zuten. Baina etxetik kanpo makal aritu zen. Ondorioz, presiopean jokatu behar izan zuten etxean.\nBada, joan den urteko hutsegiteak berriro ez egiten ahaleginduko da. Jakinekoa da euren zelaian talde guztiak hazi egiten direla; ez da samurra etxetik kanpo puntuak irabaztea. Bestalde, Athletic oso talde ezberdina da etxean eta etxetik at jokatzen duenean. Kanpoan lehiakorragoa izan behar du. Hala ere, gaurko norgehiagoka ez da erraza izango. Hertha Berlinek seigarren postuan amaitu zuen aurreko sasoian Alemaniako Liga. Hortaz, gutxi-asko Athleticen antzeko maila dauka. Hori bai, bakoitzak bere dohainak ditu. Herthak Alemaniako talde askok izan ohi duten dohainak ditu: talde langilea, indartsua eta serioa da. Zelaian egindako behar guztia eraginkorra izateko Vedad Ibisevic aurrelari bosniarra eta Mathew Leckie hegaleko australiarra ditu. Azkenak hiru gol sartu ditu Bundesligaren hasieran. Ate aurrean konfiantzaz dago, eta gertutik jarraitu beharreko futbolari izango da.\nHerthak lau puntu eskuratu ditu lehen hiru partidetan. Lehen partida irabazi egin zuen, bigarrena galdu, eta hirugarrena berdindu. Athleticek, berriz, bi irabazi ditu, eta bat berdindu. Ondo hasi izanak konfiantza eman die jokalariei. Hala ere, zuri-gorrien jokoa eztabaidarako gai da berriz ere. Ez da joko osoa izan. Defentsan ondo ari da, baina erasoan zuloak aurkitzeko zailtasunak ditu. Sormen arazoekin jarraitzen du. Oraingoz, Jose Angel Ziganda Kuko-k ez du gabezia hori konpontzeko bidea aurkitu. Baina probak egiten ari da. Gaur, besteak beste, Beñati emango dio atseden. Egungo Athleticen hura da baloia oinetan duenean gauzak argi ikusten dituen apurrenetako bat. Baina ez du denboraldia ondo hasi. Ez da taldea antolatzeko orduan nabarmentzen ari. Hortaz, beste formula bat erabiliko du entrenatzaileak. Vesgak izan dezake ardura hori gaur. Defentsan, Etxeita erdira itzuliko da, eta ez litzateke harrigarria izango Boveda eskuinetik aritzea. Aurrean, berriz, Susaetak atseden eman diezaioke hiruko lerroan aritzen diren futbolarietakoren bati.\nZigandak partida estua espero du: «Bi taldeak sendoak eta batuak gara. Maila antzekoa daukagu. Ez dut uste oso partida irekia izango denik. Taldeak argi du irabazteko zer egin behar duen».


IdaZaleen Txokoa : Idazteko & Sormena euskaraz lantzeko tailerra prest! – Egizu elkartea\nIdaztea gustuko dugu eta horregatik aurten ere martxan jarriko dugu Uribe Kostako idaZaleen txokoa.\nUrriaren 6an emango diogu hasiera ikasturte berri honi 😉 Animatu zeu ere! Atea zabalik duzu gurera etortzeko;)\nHilabete erdiko asteazkenetan elkartuko gara, Algortako Villamonte Kultur Etxean, 19:15 tatik 21:15etara.\ngarazi2022-01-17T18:02:15+01:002021-09-20|agenda, ahozkotasuna, egizu, ikastaroak, ipuinak, irakurri, literatura, Literatura & Sorkuntza|0 Comments


Rise Up Andra Egunerako - Beste Batzuk\nRise Up Andra Egunerako\nMotibazioko abesti honetan, Audra Day-k egunero gora egiten du gure oztopoen gainetik lanean jarraitzeko. Batzuetan gaindiezinak dirudite gure erronkak, baina egunez egun borrokan jarraitzen badugu, azkenean gaindituko ditugu.\nEguna kontatu Denbora abestia idazteari buruz : 'Nire musika eta nire bizitza pertsonala geldirik zeuden garai hartan, eta nire lagun bati minbizia diagnostikatu zioten. 'Rise Up' otoitz moduko bat bezala hasi zen. Oinetan jarri ahal izateko entzun behar nuena pentsatu nuen. Abesti gehienak estreinako lehen grabazioan atera ziren. Egia esan, normalean topikoak topatuko nituzkeen lerroak daude. Baina, batzuetan, topiko ona da behar duzun hori itxaropenik gabeko une batean ».\nDay-k abesti hau Jennifer Decilveorekin idatzi zuen, hark ere pista ekoiztu zuen. Decilveok Anne-Marie, Bat for Lashes eta Hinds-entzat ere idatzi eta ekoitzi du.\nBideoa M. Night Shyamalan-ek zuzendu du Seigarren zentzua ospea. Bertan, bikote gazte bat ohean ikusiko dugu, eta geroago tipoak paralizatuta dagoela jakingo dugu. Egunero zaindu behar du, baina berak jatetxe atsegin batera eramatea lortzen du. Aktorea Bisserat Tseggai da; zentzuduna Gregory Mozgala da, Garun Paralisia duena.\n2017an, 'Rise Up' filmak Black Lives Matter materia mugimendua harrapatu zuen, eta Day-k laguntza osoa eskaini zion.\nChristian Shelton TikTok-eko izarraren azal bat erabili zen 2021eko Super Bowleko iragarkia Indeed-rentzat 'The Rising' izenburupean.\n2016ko maiatzean, Day-k akordioa egin zuen McDonald's-ekin eta Coca-Cola-rekin. Elkarteak ikusi zuen bere irudia eta 'Rise Up' letra 40 milioi Coca-Cola edalontzietan agertzen zirela AEBetako McDonald's-en hautatuta. Diseinatutako edalontzien erosleek zozketa egin dezakete, hurrengo hilabetean Essence Music Festival jaialdian ikusi ahal izateko.\naldarrikatzaileek 500 kilometro egingo nituzke\nletrak mundua aldatzea gustatuko litzaidake\nminaren etxea letren inguruan salto egin\nmakila bateko gogotsua


Ortodontzia | Zure odontologia zentroa Hernanin, Gipuzkoa.\nOrtodontziaren egitekoa zera da: hortzen posizio desegokia, masailezurraren okerdurak aztertu eta zuzentzea.\nLan hori egiteko, gailu batzuk erabiltzen dira, batzuetan finkoak eta beste batzuetan mugigarriak.\nOrtodontzia gailu horiek eta lanerako teknikek bilakaera handia izan dute eta gaur egungo gaailuak ez dira, apenas, antzematen.\nOrtodontziak ez du adin-mugarik. Edozein adinetan zuzendu daitezke hortzak.\nTratamendu horiei esker, irrifar baten estetika asko hobetu dezakegu eta, ondorioz, pertsonaren irudia.


Pisua eta tamaina | Guggenheim Bilbao Museoa\n"Espazioaren bolumena ukigarri bihurtu nahi dut, berehala, fisikoki, gorputzean sentituz uler dadin. Eskultura ez da gure gorputzarekin alderatu gorputz bat, ez dut hori esan nahi; aitzitik, bolumena eskulturaren osagaien bidez taxutzen da, agerian jartzen da, eta horrelaxe hauteman dezakegu osotasun bat balitz bezala"1. Richard Serra\nOndo jakina da, Richard Serraren eskulturek ikuslearen pertzepzioari eta sentitzen duenari fisikoki eragiten dietela. Izan ere, ikuslea funtsezkoa da artelanak esangura izan dezan. Lanen tamaina erraldoia dela eta, ikusleak ingurutik eta barrutik ibil daitezke, eta, beraz, askotariko ikuspuntuetatik behatu. Gainera, Serrak eskalarekin eta kokapenarekin jolasten du, eta horrela gure pertzepzioari eragiten dio.\nOndorioaren ondorioa (The Consequence of Consequence, 2011) lanean ezaugarri horiek nabariak dira. Aurrez aurre jarritako, tamaina eta pisu bereko -tona bateko- altzairuzko bi bloke handik osatzen dute2. Hala ere, artistak bata horizontalki eta beste bertikalki jarri dituenez, ematen du bolumen -luzera, zabalera eta altuera- eta pisu desberdinekoak direla blokeak. Kokaerak (aurrez aurre daude blokeak) gainera bi indarren arteko gunea sortzen du, bi polo tentsioan dauden gunea; dena den, errepikapen amaigabea ere adierazten du.\nBi blokeak altzairu herdoilkor forjatuzkoak dira. Metal bat forjatzean haren atomoak eraldatzen dira, eta pisutsuago eta sendoago bihurtzen dute -metala galdatzean ez da hala gertatzen-. Hori dela eta Serrak esan du: "Forjatzea ondo lan egiteko modurik errazena da, trinkoena. Galdatzean baino molekula gehiago pilatzen dira puntu batean". Itxura trinkoa izateaz gain, azalera desberdina da: "Labetik irten berri den goritasuna dario"3. Antzeko lan baten inguruan, Pisua eta tamaina (Weight and Measure, 1992) Serrak esan zuen itxura, laukizuzena, aukeratu zuela astuna eta mardula zela iradokitzeko. "Ez nuen nahi blokeak xerren, ebakiduren, lerroen edo xaflen antza hartzerik; pisua nabaria behar zuen, begiz hautemateko modukoa"4.\n1 Serra, Richard. Escritos y entrevistas. Iruñea: Nafarroako Unibertsitate Publikoa, 2010, 269. or.\n3 Serra, Richard. Escritos y entrevistas. Iruñea: Nafarroako Unibertsitate Publikoa, 2010, 260. or.\n4 Serra, Richard. Escritos y entrevistas. Iruñea: Nafarroako Unibertsitate Publikoa, 2010, 268. or.\nBehatu arretaz Ondorioaren ondorioa (The Consequence of Consequence, 2011). Zer ikusten dute ikasleek? Nola deskribatuko lituzkete blokeak? Eta haiek kokatzeko modua? Alderatu bi blokeak. Eskulturen artetik ibiliko balira, haiei angelu guztietatik begira, zer sentituko lukete? Zerrenda bat egin behar dute burura datorkien guztiarekin.\nAltzairu forjatuzkoak dira lanak. Galdetu ikasleei zer dakiten metala lantzeko moduei buruz. Forjatzean metala labe batean goritu eta ondoren eskuz edo mekanikoki itxura ematen zaiola azaldu. Galdatzea eta forjatzea alderatu behar dituzte: zer alde dago eskultura bat galdatzean eta forjatzean? Tradizioan eskulturak galdatzen ziren, metala urtu eta molde batera isurtzen zen, bertan gogor zedin. Artistak modu berean esku hartzen al du bi prozesuetan? Eskulturak egiteko beste modu batzuk ere badaude; horien inguruan eztabaidatu eta forjatzearekin eta galdatzearekin alderatu. Artista balira, zer teknika nahiago lukete? Zergatik?\nIzenburuaren gainean hausnartu: zergatik titulatu zuen Ondorioaren ondorioa Serrak? Aurreko lan batean oinarritutakoa da Ondorioaren ondorioa lana. Aurreko horrek Ondorioa (Consequence, 1977) izena du, eta bi blokek ere osatzen dute; baina bloke horiek, Ondorioaren ondorioa lanean ez bezala, apur bat ezberdinak dira: bata zapala eta zabala da; bestea luzea eta estua. Hortaz, titulu hori aukeratu zuen bestelako esangurak eta loturak aditzera emateko. Zein? Arte kritikari batek Ondorioaren ondorioa lanaren inguruan esan du: “Zehaztasunik gabeko gunea da; bertan, gorputza, adimena eta materiala esnatzen dira, eta askotariko, ia-ia amaigabeko, bizipenak sortzen dituzte: ondorioen ondorioak”1. Laguntzen al die aipu horrek izenburuaren esangura ulertzen?\nEsan ikasleei Ondorioaren ondorioa lanerako izenburua asmatzeko eta euren aukera azaltzeko.\n1 Brancusi Serra erakusketaren argibide-liburuxka. Basilea: Fondation Beyeler, 2011.\nBatzuetan, Serrak kokapen zehatzeko lanak egiten ditu, hots, lanok kokapen jakin baterako berariaz egiten ditu; hartara, kokapenari berari, inguruko arkitekturari eta paisaiari (naturakoa zein hirikoa), lotzen dizkio artelanak. Horrelako artelanen eskala erabakitzeko, Serrak maketak egiten ditu, hau da, artelanen behin-behineko bertsioak. Eztabaidatu guztion artean zer abantaila dituen maketa bat egiteak.\nIkastetxeko lekuren bateko maketa egin behar dute ikasleek. Horretarako, talde txikietan neurtu behar dute aukeratutako tokia, esaterako, jantokia, sarrera, ikasgela edo jolastokia. Gero, hautatuko eskalara aldatu behar dituzte neurriak; eskala horrek maketa egiteko modukoa izan behar du. Maketa kartoizkoa edo kartoi mehezkoa izan daiteke.\nOndoren, eskultura txikiak egin behar dituzte, edonolako materialez. Eskalarekin jolastu: koka itzazue maketan eta begiratu sabaia zein urruti edo hurbil geratzen den, pertsona baten ondoan handia edo txikia den (pertsonen iruditxoak ere egin ditzakete eskalan)… Galdetu ikasleei zein den haientzat eskulturen tamaina egokiena edo gogokoena.\nAmaitzeko maketa eta eskulturak erakutsi behar dizkiete ikaskideei. Guztien artean eztabaidatu behar dute maketaren tamainak nola eragin dien eskulturak egiteko orduan.\nElkarrizketa bat idatzi\nErakusketa hau Richard Serraren eta Constantin Brancusiren arteko hartu-emana, edo “elkarrizketa” da. Hortaz, proposatu ikasleei bi artista horien arteko fikziozko elkarrizketa idaztea. Edozein testuinguru aukera dezakete: sariketa bat, museo baten areto bat… Ikaskideen aurrean antzez ditzakete elkarrizketok. Zer-nolakoak dira elkarrizketak? Euren artelanen inguruan, zer argituko lukete artistok elkarrizketetan?


'Gehenna: non bizi da heriotza' - Indie beldurrezko filma efektu praktikoen maisulana da - iHorror\nHasiera Beldurrezko Aisialdi Albisteak 'Gehenna: Where Death Lives' - Indie beldurrezko filma Efektu praktikoen maisulana da\n'Gehenna: Where Death Lives' - Indie beldurrezko filma Efektu praktikoen maisulana da\nby admin Martxoaren 26, 2015\nHau ikusi behar duzu! Kickstarter (KS) astero korritzen ari nintzen denbora hiltzen ari nintzela, begiak berehala gelditu ziren izeneko proiektuan GEHENNA: non bizi den heriotza. Agian, izaki humanoide desegoki baten irudi beldurgarria edo hasierako adierazpenetan erabilitako idazkera izan zen nire interesa piztu zuena, ez nago ziur. Hasieratik begibistakoa izan zitzaidana da hau ez dela zure KS proiektu arrunta.\nHemen iHorror.com bulegoetan, koadrilak jendeak finantzatutako proiektu berriei buruz eztabaidatuko du egunero egunero. Batez ere, beldurra zirkulu horien barruan genero nabarmena dela eta, azken finean, horrelako filmak ematen dizkigute Babadook. Zoritxarrez, akats asko daude sekula gauzatzen ez diren komunitateetan. Baina sinesten dut GEHENNA: non bizi den heriotza beldurrezko munduan bere marka utziko du. Inoiz sekula gizontxoaz kezkatu ez diren industria erraldoi nagusiek arreta jarri beharko diote zinemagileen multzo berriari.\nHorren atzean burmuina Hiroshi Katagiri da (goiko irudia) eta efektu praktikoen munduan kondaira bat da; eskultura, makillajea eta pantailako efektu klasikoak konbinatuz emaitza "erreala baino errealagoa" lortzeko. Katagiri, efektu berezietako zinemagile gisa lan egin ondoren Hunger Games Kabina basoan (ikusi goiko irudia), eta ukondoak Steven Spielberg bezalako kondairekin igurtziz, argi dago bere garaia dela eserlekura joateko eta ikaskideei nola egiten den erakusteko garaia dela. Begiratu berea IMDb hemen.\nKS-n proiektuaren informazioa sakontzen irakurtzean, beste harribitxi batekin poztu nintzen. Argi dago GEHENNA: non bizi den heriotza efektu praktiko handiak dituen beldurrezko filma da, hau da, nolabaiteko izakiak esan nahi du, eta nork hobe du horrelako izakiaren ezaugarriak gorpuzteko? Besterik ez Doug Jones! Doug-en lanaren oso zalea naiz eta nori erreferentzia egiten diodan ez badakizu, lotsatu zaitez, izugarri jotzen duen izakia ikusiko zenukeelakoan. Barruan dago Pan's Labyrinth, Hellboy, Fantastic Four, Men in Black 2, eta zerrendak aurrera jarraitzen du.\n(Goiko irudia Mike Elizalde da, Spectral Motion filmaren jabea, Jones-ek The Creepy Old Man gisa lan egiten du, Hiroshi-k begiratzen duen moduan. Mike eta Spectral Motion biak daude filmarekin taula gainean).\nAzkenean, film honen trama originala dirudi, ez da aurretik ikusi dugun zerbait. Hiroshi-ren bio orriak begiratzen badituzu, filmari ona egiten dionari eta ikaragarri bihurtzen duenari garrantzia ematen dio. Eta garbi dauka puntua EZ duzula gehiegizko adore eta zakarkeriarik behar jendea beldurtzeko; horren ordez, ikusleak istorioan murgiltzen dituzu teknika tradizionalen erabilerekin; sustoak bere izakiak efektu praktikoekin bizitzeko duen gaitasunetik etorriko dira, ez ordenagailuekin.\nPertsonalki, Kickstarter orrian informazioa irakurri ondoren pozik nago proiektu honekin zer egiten den ikustean. Dagoeneko ehunka laguntzaile izanik ez dut dudarik bere helburua lortuko duen. Hiroshi eta taldearen sorkuntzan parte hartu nahi baduzu, jarri ipurdia KS orria eta proiektua itzuli. Baliteke zure buruko eskultura bat Hiroshi berak pertsonalki egitea lortzea.\nDatorren 13an, ostirala, Hannibalen Nick Antosca izango da idazle\nDokumentalak Liburu Klasikoak aztertzen ditu 'Iluntasunean kontatzeko ipuin beldurgarriak'


Pirritx, Porrotx eta Marimotots. Euskara ala pailazoak? | IZARRAIZPETIK\nPirritx, Porrotx eta Marimotots. Euskara ala pailazoak?\nInkesta interesgarria jarri digu bere post-ean Joseba Kamiok: zer datorkizu burura, horrela bat-batean, Pirritx, Porrotx eta Marimotots aipatzean: euskara ala pailazoak? Nik erantzun nion inkestari, komentario bat ere jarri nuen bere blogean, eta hemen gehixeago sakonduko dut, hemen saiatuko naiz azaltzen zergatik erantzun nuen “pailazoak”.\nEzer baino lehen, beste gauza guztien gainetik, Pirritx, Porrotx eta Marimototsek kultur eta hezkuntza proiektu zoragarria sortu eta garatu dute. Beraiek oso onak dira, jende oso ona dute inguruan eta kalitate handiko lana egiten dute: musika, koreografiak, marrazkiak, diseinuak, arropa, atretzoa, gidoiak, letrak…. Dena da oso landua eta oso ona euren lanetan.\nBeste edozein pailazok bezala, gure hauek ere eredu eta balore batzuk erakusten dituzte, irakasten dituzte, sustatzen dituzte. Eta eredu eta balore horien bitartez gure umeak hezten dituzte. Haien musika, haien letrak, haien jolasak bidelagun ditugu gure umeen formazioan, gure umeen garepenean, eta garapen eta hezkidetza hori kolorez beterikoa da. Aurrerakoia, ezkertiarra, integratzailea, errespetuz eta maitasunez beterikoa. Eta horrela lortzen dute, modu sutilean bada ere, jendarte-eredu justuago baten aldeko mezua zabaltzea lauhaizetara. Txorakeria bat dirudi, baina gure pailazo hauek konstruktore eskuindarrenak beraiek jarri dituzte dantzan konstruktoreen kontrako alegoria eder batean, konstruktoreen atzaparretatik Mari Mototsen parkea defendatu zuten hartan, eta hori neuk ikusi nuen, nire herrian. Eta txorakeria bat dirudi adibide horrek, baina ea nork lortzen duen hori gure herri puta honetan.\nBehin aurrekoa esanda, euskarari buruz bi hitz: kalitate hori euskaraz lortzea luxu bat da euskararentzat, luxu bat Euskal Herriarentzat, luxu bat euskaltzaleontzat. Azken batean, kalitate hori lortzea da kulturgintzan, euskalgintzan eta herrigintzan ari garenon erronka, horrela uste dut nik. Sortzen duguna, egiten duguna erakargarria delako erakartzen dugunean jendea, eta ez euskaraz sortzen dugulako, orduan bai, orduan egingo dugu inoizko pausorik handiena hizkuntz eta herri-normalizazioaren bidean.\n« Udalbiltza aske Herri mugimenduaren ordua »\nData : 2011/01/25\nJoseba Kamio (18:33:01) :\nEskerrik asko aipamenagatik Iban 😉\nNik ere antzeko leku batetik begiratzen diot gaiari.\nibanarregi (18:45:53) :\nEz horregatik, Joseba. Interesgarria da gaia, oso. Zure ondorioen zain geratzen gara…\nJoseba Kamio (19:50:27) :\nOndorioak? Ez nago oso ziur nolako forma eman horri… Errezetarik ere ez dakat, intuizio batzuk besterik ez… Bururatuko zait zeoze…


Sexu egunsentiak - FERNANDO MORILLO GRANDE idazlearen bloga\nIrakurtzeko adin egokiena: 14-15 urtetik 150 urte ingurura.\nGarai batean dena berria da gure bizitzan, bigaren aldiz jaioko bagina bezela. Eta misteriorik ilunena, mila buruhauste eman arren deskubritzeko irrikarik handiena sortzen diguna: sexua.\nHamabost urte ditu Asierrek, eta bere bizitza nahasmen osoa da: Nagore gustatzen zaio, hamasei urteko neska bat, baina ez da ausartzen hitzerdirik esaten ere; gero Clare etorriko da Ameriketatik, edertasunezko miraria dirudiena; eta bere arreba Zuriñe dago, eta bere adiskide Txomin…\nUmorez eta sentiberatasunez beteriko istorio bat duzu esku artean, gazteentzako nobela askotako topikoetatik haratago sinesgarritasuna eta emozioa uztartzen dituena, eta bere elkarrizketa ugari eta arinei esker ziztu batean irakurriko duzuna.\nNire bigarren liburua izan zen. Umore gordinxeagoa dauka aurrekoak baino. “Maskulinoagoa” da, nolabait esateko.\nSexu egunsentiak liburuan elkarrizketa da nagusi. Hitz eginez aitortuko dizkiote elkarri pertsonaiek zer-nolako arazo eta zalantzak dituzten. Hitz eginez egingo dute aurrera, han eta hemen azalduko zaizkien abentura katramilatsua eta nahasgarrietan.\nSexu hitza dago tituluan, baina sentimenduak dira, beste ezer baino gehiago, protagonisten artean aztertuko dena. Sentimenduak ulertu eta onartzeko bidean ikasiko baitituzte ikasi beharrekoak. Lagunen arteko sentimenduak. Anaia-arreben arteko sentimenduak. Nesken eta mutilen arteko sentimenduak.\nBadut liburu horretaz harro egoteko beste arrazoi bat: nire lagun batek bi liburu baino ez ditu irakurri bizitza osoan… eta Sexu egunsentiak da bat. Asko gustatu omen zitzaion. Ulertzekoa den moduan, poz ederra hartu nuen neuk ere!\nIruzkinak itxita daude


'Euskara ibiltaria', euskal hizkuntzaren aberastasunaz jabetzeko erakusketa - Irutxuloko Hitza : Irutxuloko Hitza\nEuskaltzaindiaren Euskararen Herri Hizkeren Atlasa da erakusketa honen abiapuntua, eta argitalpenak bezala, helburua da euskararen aldarkotasuna eta aberastasuna erakustea. Honen bidez, XIX. eta XX. mendeko bizimodua, gizartea eta ohiturak ezagutuko ditu bisitariak.\nBost ataletan banatu dute erakusketa: tokiak, materialak, argia eta soinua, natura eta bizitza. Atlaseko mapen hautaketa bat erakutsiko da horietan. Horrez gain, jokoak, animazioak eta entzungaiak izango dira, herri hizkeren aberastasuna erakusteko.\nAtlasaren proiektua 80ko hamarkadan abiatu zuen Euskaltzaindiak, ikerketa baten bidez. Euskal Herriko 145 inkesta puntu aukeratu zituzten, eta 5.000 ordutik gora elkarrizketa grabatu zituzten. Proiektu honen mamia gizarteratzeko erakusketa hau 2015ean antolatu zen lehen aldiz Beasainen. Lau urteren ondoren, Euskaltzaindia mendeurrena ospatzen ari den urtean, Euskara ibiltaria eraberritu du. Sarean ere ikus daiteke erakusketa, modu birtualean.\nErakusketaren harira, euskararen inguruko jarduera ugari antolatu ditu museoak.


Londres 2012ko emaitza bikainak nabarmendu dituzte gaur Basque Team-en balantzean - basqueteam\n376egunak 22orduak 6minutuak\nBasque Team-ek 23 diziplinatako 45 kirolari eta 16 entrenatzailerentzako bekak mantendu zituen iaz\nGetxon, 2013ko martxoaren 25ean.- Jon Redondo Eusko Jaurlaritzako Kiroletako zuzendariak, Euskadi Kirola Fundazioak goi mailako euskal kirola bultzatzeko darabilen Basque Team markaren barruan diruz lagunduta jardun duten kirolarien iazko emaitzei buruzko balantzea aurkeztu du gaur. 2012an izandako lorpenei buruzko balorazioan, Londreseko Jokoetan erdietsitako emaitza bikainak nabarmendu behar dira: sei domina eta beste horrenbeste diploma kirolari olinpiko eta paralinpikoen artean.\nOlinpiar joketan lortutako brontzezko dominak (Maider Undak borroka librean, Maialen Chourrautek piraguismoan, eta Eli Pinedok eta Patricia Elorzak saskibaloi-taldeko gainerako kideekin batera) egundo ez bezalako arrakasta dira 2.200.000 biztanle eskas dituen erkidego batentzat, eta nazioarteko potentzia gorenetako batzuek lortutako ratioaren gainetik daude. Domina horiei gaineratu behar zaizkie Ainhoa Murua triatletak, Pablo Carrera tiratzaileak eta Ander Elosegi eta Samuel Hernanz piraguistek lortutako diploma olinpikoak.\nLehiaketa paralinpikoan, arrakasta Richard Oribe igerilariaren eskutik heldu zen, zilarrezko eta brontzezko domina bana lortu baitzuen. Honekin batera, kirol egokituaren arloan, Ander Romarate igerilariak eta Víctor Hugo Garrido txirrindulariak lortutako diplomak ere nabarmendu behar dira.\nNabarmentzeko moduko beste kirolari batzuk\nLehiaketa olinpikotik at, Basque Teamen bekaz lagundutako zenbait kirolarik kirol maila bikaina dutela frogatu zuten han-hemenka lortutako aintzatespenen bitartez. Horrela, Elaia Torrontegi teakwondistak zilarrezko domina eskuratu zuen Manchesterren jokatutako Europako Txapelketan; Eunate Agirrek hirugarren postua lortu zuen munduko bodyboard txapelketan; Eneko Llanos bigarrena izan zen munduko triatloi txapelketan eta Virginia Berasategi laugarrena lehiaketa berean, Gasteizen; Amador Granadosek brontzezko domina jantzi zuen Los Angelesen antolatutako munduko pistako txirrindularitza txapelketan, taldekako abiadura delako espezialitatean; eta Iker Martinez eta Xabi Fernandez nabigatzaileak munduko estropadalari onenak izendatu zituen Nazioarteko Bela Federazioak. Horiekin batera, Basque Teami atxikitako Alberto Iñurrategi, Juan Vallejo eta Mikel Zabalza mendizaleak protagonista izan zituen Nuptserako Naturgas/BBK espedizioa ere nabarmendu behar da. Gailurra jotzea lortu ez zuten arren, alpetar estiloko erronka erraldoi hau euskal mendizaletasunaren 2012ko gertakaririk handienetakoa bilakatu zen.\nSaria lortu duten kirolari horiei sostengua emateaz gain, eliteko euskal kirolaren aldeko Fundazioak aintzakotzat hartu nahi izan du bere kirolari guztien ahalegin eta jarduna. Ildo horretan, iaz erretiratu zen Eneritz Iturriaga txirrindulariaren karrera aparta eta errepidean entrenatzen ari zela hil zen Iñaki Lejarreta txirrindulariaren omenezko ekimenak gauzatu ditu.\nBosgarren jarduera-urtean, Basque Teamek 23 diziplinatako 45 kirolari eta 16 entrenatzailerentzako bekak mantendu ditu 2012an, eta horrekin batera, Fundazioak diruz lagundu ditu lehentasunezkotzat jotzen dituen kirol-taldeak, hala nola, Bera Bera emakumezkoen saskibaloi taldea, Real Sociedad nesken hockey taldea, Cespa Euskadi pistako txirrindularitza taldea, Iker Martinezen olinpiar bela taldea edota Xabi Etxaniz buru duen slalomeko piraguismo taldea.\n2013rako ekarpena eta Rio 2016 Plan Estrategikoa\nHedabideen aurrean egindako agerraldian, Euskadiko Kirolaren arduradun gorenek berretsi egin dute Basque Team eliteko euskal kirolaren sostengu nagusitzat mantentzearen aldeko apustua, egungo egoera ekonomiko latzaren gainetik. Gaur bertan, Euskal Herriko Agintaritzaren Aldizkariak maila goreneko kirolarientzako 2013ko bekak eskuratzeko baldintzak argitaratu ditu.\nHorren haritik, aurtengo ekitaldirako aurreikuspenen arabera, Euskadi Kirola Fundazioak 1,5 milioi euroko aurrekontua izan lezake, eta dirutza horren zatirik handiena, 910.000 euro, Eusko Jaurlaritzak jarriko luke, %20tik gorako murrizketaz. Goi mailako kirolari zuzendutako beka eta dirulaguntzetarako, Jaurlaritzak 826.000 euro emango ditu, 2012an baino %14 gutxiago. Nolanahi ere, beketarako aurrekontuaren jaitsiera hori dexente motelagoa da, ehunekoei erreparatuta, Euskal Autonomia Erkidegoaren 2013ko aurrekontuetan aurreikusitako beherakada osoa baino. Bestalde, Basque Team ereduak babesle pribatuekiko lankidetza-bideak bilatu ditu sortu zenez geroztik, eta ahalegin hori oso arrakastatsua izan da orain arte.\nEra berean, Eusko Jaurlaritzaren ordezkariek iragarri dute 2013a giltzarrizko urtea izango dela Rioko 2016ko Jokoetarako plan estrategikoa zehazte alderas. Hurrengo hitzordu olinpikoak aparteko erronka izango dira, Euskadin azken hamarkada hauetan gertatu den jaiotza-tasaren jaitsieraren ondorioz.


Maierrek laborategi berri bat inauguratu du - Ekonomiaren KZ\nMaierrek laborategi berri bat inauguratu du\n2021-11-18 2021-11-18 Libe García Kandina\nIñigo Urkullu lehendakariak Maier kooperatibak Ajangizen duen ingeniaritza aurreratuko laborategi berria inauguratu zuen atzo, asteazkena, eta pandemia garai hauetan “etorkizuneko inbertsio” horrek dakarren konpromisoa eskertu zuen. “Ikerketa-zentro berri hau beste urrats bat da Maierrek ikerketaren, garapenaren eta berrikuntzaren alde egin duen apustuan. Urrats horrek indartu egiten ditu talde kooperatibo honen oinarriak: sustraitzea, konpromiso soziala, nazioartekotzea, berrikuntza eta dibertsifikazioa”, nabarmendu zuen Urkulluk, Arantxa Tapia Garapen Ekonomikoko sailburuarekin batera automozioko osagaiei eskainitako kooperatibara egindako bisitan.\nMaierrek 6 milioi euro inbertituko ditu bere zentro teknologikoan, eta “etorkizuneko automobilerako produktuen ikerketan, garapenean eta berrikuntzan kualifikazio handia duten” 50 profesional enplegatuko ditu, Mondragon Taldeko kooperatibak nabarmendu duenez. Gaur egun, egoitza Ajangizen izateaz gain, Maierrek lantegi produktiboak ditu Europan, Indian, Txinan eta Mexikon, 3.000 langile baino gehiago ditu mundu osoan eta fakturazioaren % 70 nazioarteko salmenta-merkatuan.\nMaier talde kooperatiboak ibilgailuen barrualderako eta kanpoalderako piezak egiten ditu, plastikozko oinarriarekin, eta horietan dekorazioa – Pintura, kromaketa eta termograbatzea – Funtsezkoa da. Ingeniaritza aurreratuko laborategi berriarekin diseinua eta berrikuntza batu nahi ditu bere produktu estetikoetan, batez ere elektronikan, optikan eta argiztapenean eta fabrikazio aurreratuan, Urkulluren bisitan azaldu zutenez.\nBere bezeroak automobil-konpainia handiak dira, eta bere produktuen artean aurrealdeko saretak, aurreko moduluaren eta atzeko moduluaren osagaiak, atzeko atetzarraren azpimultzoak eta airea sartzeko saretak nabarmentzen dira. Pieza horiek guztiak “eraldaketa sakonean” daude, etorkizuneko automobil konektatu, autonomo, partekatu eta elektrifikatuaren eskakizunengatik.\nBere hitzaldian, lehendakariak balioetsi egin zuen automobilgintzako osagaiei eskainitako kooperatiba honek lehiakortasunaren erronkei dagokienez erakutsi duen egokitzeko gaitasuna. “Maier erreferentziazko eredua da euskal industriarentzat, oro har, aldaketa- eta eraldaketa-une honetan. Jarraitu beharreko bidea adierazten duen euskal multinazionaletako bat da, talde kooperatibo bat dugu hemen, lehiakortasun globalaren gakoekin inplikatutako giza talde bat, eta, gainera, aldaketarako eta eraldaketarako jarrera irekia aurkitzen dugu “, adierazi zuen.\nIzan ere, ingeniaritza aurreratuko laborategi hau Maier Taldea eraldatzeko asmo handiko proiektu baten lehen fasea da. “Berrikuntzan, garapen teknologikoan eta etengabeko hobekuntzan aurrera egiten duzue, laborategi hau eraldaketa proiektu handinahi baten lehen fasea da”, nabarmendu zuen lehendakariak.\nIldo horretan, lehendakariak ziurtatu zuen Maier euskal industriarentzat “erreferentziazko eredua” dela, “Jarraitu beharreko bidea adierazten duen euskal multinazionaletako bat”. Azaldu zuenez, Euskadik 50 euskal enpresa multinazional izan nahi ditu, berrikuntzarako, nazioartekotzeko eta kalitatezko enplegurako masa kritiko nahikoa dutenak, “Eta Maier erreferentzia bat da”.\nGainera, Urkulluk adierazi zuen pandemia garai hauetan “indarrak batu” behar ditugula euskal ekonomia eta industria egoera globalean eraldatzeko erronkei arrakastaz heltzeko. Eta aukera horretaz baliatu zen Maierrek osasun-krisiaren hilabete gogorrenetan egindako lana eskertzeko, osasun-langileentzat plastikozko bisera babesleak fabrikatzeko molde industrial bat erlojupean garatu zuenean.\n← Epai batek kaleratze bat baliogabetzat jo du Sephoran\nHiru hilabeteko kontratuak? →\nNafarroan sortzen den enpleguaren ia erdia publikoa da


Itziar ezeiza zabala\nIzaki bizidunak gara\nby Jakinmina Pizten\n

ETAPA : LH-ko 3.maila.

ZIKLOA : LH-ko 2.zikloa.

ARLOAK :

-Natura, gizarte eta kultura ingurunearen ezaguera.

-Hizkuntzak: Euskara eta literatura.

-Herritartasunerako eta Giza eskubideetarako hezkuntza.

KONPETENTZIAK :

-Zientzia-,teknologia eta osasun-kulturarako gaitasuna.

-Ikasten ikasteko gaitasuna.

-Hizkuntza-komunikaziorako gaitasuna.

-Informazioa tratatzeko eta teknologia digitala erabiltzeko gaitasuna.

-Norberaren autonomiarako eta ekimenerako gaitasuna.

\n

HELBURUAK:

Landareen egitura eta fisiologia ezagutzea.

Landareak behatzea. Behaketan murgiltzea.

Ura kutsatzeak zein ondorio izan ditzaken hausnartzea.

Kutsaduraren kalteez eta uraren garrantziaz ohartzea eta sentsibilizatzea.

Era interesgarrian eta dibertigarrian ikastea.

EDUKIAK :

1.eduki multzoa: Ingurunea eta ura iraunaraztea.

Landarea behatzea eta dagozkien lanak egiten zehaztasuna eta zorroztasuna.

Ura naturan, honen kutsatzea eta neurri gabeko erabilpena.

Landareen fisiologia.

\n

HPB

Ariketa hau klasean aurki daitezkeen ikasle guztientzat sortuta dago. Hasieratik, jarduera honen planteamendua, HPB-ak pairatzen dituzten ikasleentzat eta gainontzekoentzat izango da. Horrela, inklusioaren bideari jarraituz, ikasle guztien ezaugarriak kontutan harturik, konstruktibismoa jorratuko dugu.

\n

BALIABIDEAK :

Edalontzi bat eta koilaratxo bat.

Elikagaietarako koloratzaile gorri edo urdina.

Apio zurtoin hostoduna.

Kolore zuriko krabelina.

Ordenagailua.

Sare konexioa.

\n

EBALUAKETA :

Ebaluaketa jarraia izango da. Egunero aurrera eramandako pausoak behatu eta baloratuko ditugu:

Parte hartu duten ala ez.

Landareen egitura eta elementuak ezagutzen dituzten.

Deskribatzen dituen kutsadura mota arrunten efektuak eta adierazten duen kutsadura nola saihestu edo murriztu daitekeen.

Interesa adierazi duten.

Behaketaren garrantziaz ohartu diren.

Ebaluatzeko estrategiak:

Ikasle guztiak ebaluazio irizpide berdinak izango dituzte.

Jarrera, autonomia, ahaleginak, jarraikortasuna, parte hartzea … kontutan hartuko dira.

Egunero, haur bakoitzaren jarduerak zuzenduko dira eta bakoitzaren lan koadernoa ere begiratuko da.

Idazteko moduari kasu gehiegi ez egin, erantzunaren esanahian oinarritu beharko gara.

\nSARRERA JARDUERA BALIABIDEAK PROZESUA EBALUAKETA ONDORIOAK 9.\nZuhaitz baten azpian etzaten zaren hurrengoan, egin iezaiozu galdera hau zeure buruari: Nola helarazi dezake zuhaitzak ura sustraietatik adarretaraino? Jarraian egingo dugun jarduerak erantzun hau lortzen lagunduko dizu . 10.\n

5 pertsonetako taldeetan ipini eta jarraitu ondoren ematen diren pausuak. Prozesua behatu eta bukaeran ondorioak aterako ditugu.

\n

Edalontziak urez bete.

\n

Koloratzaile

koilarakada bat

uretan disolbatu.

\n

Apio zurtoinari 2cm

moztu eta edalontzian

murgildu hostoak

kanpoan utzita.

Krabelinarekin gauza

bera egin.

\n

Hiru orduz itxaron

bitartean, tarteka

zer gertatzen den

behatuko dugu.

\n

Apioa uretatik atera eta beste zurtoin zati bat ebaki.

Koloredun zirkulu txiki ilara bat ikusi ahal izango duzu.

Gauza bera egin krabelinarekin ere.

\n

Zer gertatu da?

\n

Zer gertatuko litzateke kolorantearen ordez kutsatutako hondakina isuriko bagenu?

Eta zer gertatuko litzateke naturan?

Hori ekiditeko, zein konponbide proposatuko zenituzke (talde txikitan komentatu) ?

\n

Informazioa hurrengo helbideetan bilatu:

http://webgunea.haurtzaroikastola.net/oiartzunibaia/WebOrriak/Kutsadura.htm

http://eu.wikipedia.org/wiki/Lurraren_kutsadura

http://reciclandoenlaescuela.blogspot.com/

\n

Banan bana hitz egin.

Txandak errespetatu.

\n

Eguneroko lanak txukun eta ondo eramatea.

Talde-lanean aritzea eta parte hartzea.

Ikertutakoa landu duzuen ala ez behatzea.

Kutxadurari buruz ikasi duzuena irudikatzea (nahi duzuen euskarria erabiliz).

Euskara txukunean aritzea.


Berri Txarrak-ek bere jarduna etengo dau 2019an - bizkaie.biz\nBizkaie! 2018-12-12 12:07 Musikea\nOholtzak itxi aurretik, agurreko bira luzea egingo dabe.\nGorka Urbizuk Berri Txarrak taldearen izenean zabaldutako oharrak dinoanez, etenaldi mugabakoa egingo dabe 2019an hasita. 1994an sortu zan ezkero, 25 urteko ibilbidea beteko dau talde nafarrak datorren urtean, eta euren jarduna ixteko momentu egokia dala sentidu dabe.\nGorka Urbizuk azaldu dauenez, 17 urte zituanetik dabil taldean, hasiera-hasieratik. Mila kontzertu emon, mundu osoan ibili eta afizinoa ofizio bihurtu eta gero, nekea eta poza sentiduten ditu. Mende lauren batez deskantsurik ez dau hartu, eta higadura emozional eta fisiko horri aurre egitea gero eta nekezagoa egiten jakola dino Lekunberriko musikariak.\nBerri Txarrak-egaz ziklo ahaztuezin bat ixteko garaia dala sentiduten dot. Geratzeko beharra daukat, distantzia hartzekoa. Horren konplikadua eta sinplea da, dino Urbizuk. Oraintxe bertan gure erritmoak ez doaz parean, eta ez gagoz % 100ean jarraitzeko moduan. Zaleek ulertuko dabela uste dau.\nZikloak zarratzen jakin behar dala azpimarratu dau Urbizuk. Gauza asko egin doguz, geure modura egin be, ez dogu berehalakoan ahaztuko. Urrats bakotxeko, beti saiatu izan gara egindako horretan maitasun osoa jarten. Izango da astirik musikearen bidez bizitakoa eta biziarazitakoaz sakonago hausnartzeko. Momentuz gure asmoa drama edo nostalgia saihestu, bidaia haluzinante honegaitik topa egin eta zuekaz batera geratzen diran kontzertuez gozatzea da. Alkarregaz inozko ozenen egingo dogu oihu, arimea urratu arte!.\nHori guztia gogoan, agurreko bira luzea egingo dau Berri Txarrak-ek 2019an, Ikusi arte tour 1994-2019 izenburupean. Ospakizun birea be izango da, taldeak 25 urte beteko ditualako. Emonaldi asko izango dira, baina horreen barri aurrerago emongo dabela dino Urbizuk.\n25 urteko ibilbidean, bederatzi disko, dokumental bat eta bilduma bat argitaratu ditu Berri Txarrak-ek. Euskeraz egindako musikea, Euskal Herria eta gizartea ikusteko modu sakon bat, mundu zabaleko ekitaldi garrantzitsuetara eroan ditu. Milaka eta milaka zale erakarri ditu uri handi zein herri txikietako plazetara. Euskerazko ehun abesti baino gehiagoko ondare hori bizirik egongo da baten batek entzun edo kantetan dituan aldi bakotxean, Urbizuren arabera.\nGu bagoaz, baina musikeak darrai: talde on piloa dago bazterrotan, euren kontzertuen entzuleen artean topauko gaituzue. Sortzen, bide barriak bilatzen segiduko dauela agindu dau Urbizuk, baina ezin jakin noz eta zelan bueltauko dan.


Eskuoihala Xukatu Cote basque ecru berdea\nHasierako orriaSukaldea Marradun zatara Eskuoihala Xukatu Cote basque ecru berdea\nEzagutu gure udako sukaldeko arropa berriak Xukatu eskuoihala. Ohorearen aurrealdean brodatuta dagoen euskal kostaldearen ohorea. Bere mihisearen mihise zuritu finkatua oso bizirik dagoena. Bere erliebe-grafikoak eta berdeak eta beltzak dituzten dotoreak dotorezia handia ematen dio. Mantentze erraza, ez duzu zure platerak dotoreziaz garbitzeko beldurra!\nKolore urdinak eta gorriak, biziak eta kontrastatuak. Koadroen eskuoihal-sorta bizitasunez eta oroitzapen ederez beterik dago. Eskuoihal hau zure sukaldea eta arrainak apaintzen ditu. Polita eta zoriontsua, gure sukaldeko altzarietan zintzilikatzea gustatuko zaigu kolorea eta ukitu euskalduna gehitzeko.


4. Santa Klara | Tolosa Turismoa\n4. Santa Klara\nSaia gaitezen orain irudimena askatzen Santa Klara komentuan sartzeko. Izan ere, bertan bizi diren moja klaratarren klausura dela eta, ezin da barruan sartu, kaperan izan ezik.\nKomentuaren egitura antzinako zurezkoa da, baina bikain dago oraindik. Bertako korridore luzeetan, historia handiko dozenaka elementu erlijioso daude: liburu erraldoiak, eskulturak, figurak eta Aita Santuaren objektuak. Eta, halaber, lore eta landare asko eta asko dituen barne-patio eder bat eta baratze handi bat. Baratze horretan, mojek autokontsumorako produktu mota oro landatzen dute.\nKomentua 1666an eraiki zen moja klaratarrentzat, Iturritzako jaun-andreen aginduz. Geroago, ospitale militar gisa ere erabili zen, hain zuzen ere Frantziako tropek Konbentzioaren Gerran okupatu zutenean, Independentzia Gerran eta karlistaldietan. Komentuaren inguruetan, ehortzitako soldaduak aurkitu izan dituzte. Eliza, bestalde, barroko estilokoa, 1711tik 1730era bitarte eraiki zen.\nAkustika bikaina du, eta, horregatik, abesbatza askok bertan abestu nahi izaten dute Tolosako Nazioarteko Abesbatza Lehiaketa ospetsuan, azaroaren 1aren inguruan.\nAmaitzeko, kanpoko bi bitxikeria aipatuko ditugu. Alde batetik, komentuaren parean, Zumardi Txikia dago. Antzina, ‘dantzak’ egiten ziren astebururo bertan, eta jende asko biltzen zen. Gaur egun, berreskuratzeko proiektua dago, gizarte-erabilera izan dezan.\nEta komentuaren ondotik abiatzen den errepidea hartuta, Izaskun auzora igotzen hasiko gara. Auzo horretan, Tolosako ikuspegi ederraz gozatu ahal izango dugu, edota Uzturre mendira igotzen hasi ahal izango gara bertatik. Mendian dagoen gurutzea hiribilduko leku gehienetatik ikus daiteke.\nEgin atzera, eta zeharkatu berriz zubia hurrengo punturaino: Idiakez Jauregia.


HABE IKASBIL: Filmak ala telesailak, zer nahiago dugu?\nTeknologia berriekin ikus-entzunezkoak ikusteko modua aldatu omen da, baina, dirudienez, ez bakarrik modua, zenbaitetan gaia ere bai.\nAstean zehar neka-neka eginda iritsi ohi gara etxera. Ordu-piloa lanean pasatu eta deskantsatzeko momentua nahi izaten dugu. Une horietarako, liburua hartzeko, telebista pizteko, filma bat ikusteko edo telesailen bati heltzeko joera dugu. Oso atsegin dugu besteen kontakizunetan sartzea, gurea alde batera uzteko, une batean bada ere. Filmek eta telesailek xede hori dute: historia edo istorioak kontatzea. Kontakizunaren forma aldatzen da, kontatzeko era. Baina zer dugu gustukoena gaur egun? Film bat ikustea edo telesailetan murgiltzea?\nMiren Manias oñatiarra EHUko ikerlaria da, eta Euskarazko fikziozko film luzeen tesia bukatu berri du. Berarekin bildu gara Leioako Unibertsitateko lorategietan.\nMiren Maniasek gai honi buruz egin du tesia.\n“Gure artean zinema gustatu egiten dela uste dut. Ez filmak ikustea soilik, zinemara joatea asko gustatzen zaigu. Ikus-entzunezkoak kontsumitzeko ohitura handia dago Euskal Herrian”, agertu digu Mirenek. Bere ustez, kontsumitzeko moduak aldatu egin dira eta, azken urteotan, etxean gehiago kontsumitzen dela zehaztu digu.\n2014ko datuen arabera, azken urteetan zinemaren sektoreak beherakada handia izan badu ere, 2013az geroztik % 14 igo da, eta poliki-poliki zinema-aretoetara joateko ohitura indartzen ari da. “Ni, adibidez, filmak zineman kontsumitzekoa naiz. Egia da, telesailen agerpenarekin edo, burrunba batean sartu garela, oso telesail onak daudelako. Horrek, agian, zinemaren kontsumoa murriztu egin du, baina murriztu dena zinema aretoetako kontsumoa da; nik uste dut etxean oraindik ere film asko ikusten direla”, esan digu ikerlari oñatiarrak.\nTeknologiaren garapenak, lehen pentsaezina zena lortu du: filmak zinema-aretoetan ez ezik, etxeko edozein lekutan ere ikusi ahal izatea. Forma berriak agertu dira filmak ikusteko eta urtetik urtera gailu berriak ditugu horretarako: telebista, ordenagailua, tableta, mugikorra… Mirenek esan digu gailu berriek ikus-entzunezkoen kontsumoa indibidualizatu egin dutela: “Kontsumoa gero eta indibidualagoa da, nahiz eta etxean kontsumitu; uste dut etxean ere modu indibidualean kontsumitzen dela”.\nLost, The Walking Dead, Juego de tronos, Hannibal, Dexter, Black Miror, House, The Bones, Castle, The Mentalist, CSI, Prison Break, Breaking Bad, Anatomía de Grey, Sexo en Nueva York, The Simpson, Sopranotarrak, The Wire… hainbat eta hainbat telesailek izan dute arrakasta gure artean. Ericsson ConsumerLab TV & Mediak egindako ikerketaren arabera, 2014. urtean onlineko serieak eta streaming emisioek ia telebistak adina ikusle izan dituzte. Azken 5 urteetan izugarri handitu da telesailak ikusteko ohitura. Teknologiaren demokratizazioak Internet bidez hainbat telesail ikusteko aukera eman du, eta, filmak ikusi beharrean, telesail gehiago kontsumitzen dela dirudi. Baina zer dute desberdin?\nMirenek zera esan digu: “Filmetan kontatzen den istorioak denbora aldetik muga handiagoa du. Kontakizuna denbora zehatz batean kontatu behar da, eta telesailetan, berriz, hainbat segida egin ditzakegu, atalak, denboraldiak… Horrek istorioa gehiago lantzeko aukera ematen du”.\nDenbora falta duelako, Mirenek telesailak gutxiago ikusten dituela esan digu: “Telesailak kontsumitzeko denbora gehiago izatea gustatuko litzaidake. Azkenean, telesailen kontsumoa filmen moduan egiten da: telesail bat erosi edo deskargatu, eta filmaren moduan ikusi nahi izaten dugu; hau da, bi ordu jarraian, agian hiru edo egun osoa. Badago egun osoa telesailak ikusten igarotzen duen jendea ere”.\n“Gurean ere, dirudienez, Estatu Batuetako telesailak eta filmak ikusten dira gehien. Egia da merkatuaren legeari erantzuten diola horrek. Banaketa-etxeek agintzen dute sektore honetan eta kanpoko produktu asko ekartzen dituzte; batez ere Estatu Batuetakoak. Gure merkatua horrelako produktuz gainezka dago, baina ez gurean bakarrik; mundu-mailako merkatuak horrela funtzionatzen du. Europatik datozen filmentzat ez dago lekurik”.\nEuskarazko produkzioa ez da nahi bezain handia.\nDena den, Mirenek argi du telebistak ere zerikusi handia duela honetan: “Telebistan ikusten dugunetik ere badator joera hau. Euskarazko eskaintza, fikzioari dagokionez, oso txikia da. Horrek ere nolabait gure kontsumo-ohituretan eragin nabarmena du. Txikitatik euskarazko fikziozko ikus-entzunezkoak ikusten ohituta egongo bagina, ziurrenik ez genuke hain erraz egingo kanpokoen aldeko apustua, baina zoritxarrez ez dugu beste aukerarik”.\nNik uste dut orokorrean hemen ere gustatzen dela zinema, zinemara joatea gainera. Badaukagu ohitura ikus-entzunezkoak kontsumitzeko. Baina bueno be bai kontsumitzeko moduak aldatu egin dira azken urteotan eta igual orain ja gehiago kontsumitzen da etxean, baina nik horrela orokorki uste dut baietz gustatzen dela hemen zinema. Gero zinema be bada gai bat gure artean erabiltzen dena ez dakit eztabaidarako edo egunekotasunean, zinema bada eguraldia legetxe (bezala), bada erabiltzen den gai bat edo errekurtso-moduan. Eta, bai nik uste dut baietz.\nNi naiz, adibidez, zineman kontsumitzekoa zinema. Egia da, ba bueno telesailen agerpenarekin edo, ba bueno, burrunba batean sartu direla, oso-oso telesail onak dagozela (daudela) be bai, horrek agian nolabait esango nuke murriztu egin duela zinemaren kontsumoa, baina murriztu du beharbada zinema aretoetarako kontsumoa. Nik uste dut etxean oraindik ere kontsumitzen dela zinema.\nNik uste dut teknologiaren garapenagatik, arrazoia nik uste dut hori dela, teknologiaren garapenak ahalbideratu ditu formatu berriak agertzea, baita ere gailu berriak horiek kontsumitzeko. Kontsumoa gero eta indibidualagoa da baita ere. Nahiz eta etxean kontsumitu nik uste etxean ere modu indibidualean kontsumitzen dela. Eta, batez ere, esango nuke digitalizazioaren eraginez izan dela, eta bai teknologiaren aurrerapenaren eraginez.\nETA ZUK IKUSTEN AL DITUZU FILMAK ETA TELESAILAK?\nBai, telesailak gutxiago, zinema gehiago kontsumitzen dut. Igual telesailak kontsumitzeko gustatuko zitzaidan edukitzea denbora gehiago, zeren azkenean telesailen kontsumoa ere bada pelikulen moduan egiten dena. Zuk telesail bat deskargatzen duzu edo erosten duzu, eta jada kontsumitzen duzu pelikula bat moduan. Hau da, bi ordu jarraian edo bueno igual hiru, edo igual egun osoa, badaude batzuk jota engantxatuak dagozenak (daudenak) eta botatzen dutela egun osoa telesailak ikusten, baina, gehien bat, zinema.\nZER DESBERDINTASUN DAGO TELESAILEN ETA FILMEN ARTEAN?\nBa bueno, nik uste dut formatuak daukatela hasiera bat eta bukaera bat, ez? Baina igual pelikuletan kontatu ahal den istorioak badu denbora aldetik muga bat, orduan istorioa be bai horretara egokitu behar da, eta telesailekin ba ez, ez? Telesailekin badaukazu aukera egiteko ez dakit zenbat serie, lehenengo atala, bigarren atala, tenporadaka. Eta horrek bai ematen dizu jokoa ba istorioa gehiago lantzeko, ez? Eta zineman ba ez. Nahiz eta biak eduki hasiera eta bukaera bat, ez? Horrek desberdinduko zuen, ez?\nETA HEMEN ZERK DU ARRAKASTARIK HANDIENA?\nBlockbusterrak. Blockbusterrak da hemen kontsumitzen den produktu izarra, baina bueno horrek ere bai erantzuten dio merkatuen legeari, ez? Hor badago diktadura bat, agintzen dute hemen ba bueno banaketa etxeak, eta banaketa etxean funtzionamendua da ba bueno kanpoko produktu asko ekartzea, ez? Eta orduan, gure merkatua badago nahiko saturatuta, baina bueno ez bakarrik gurea nik uste dut mundu-mailako merkatua dagoela saturatuta estatu batuetatik etortzen diren produktuekin, gure edo Europa be bai, Europatik datozen filmak edo filmentzako lekua ez dago, ze dena betetzen da Blockbusterrakin. Nik uste hori ere badela, hemen kontsumitzen den zinemaren arrazoi bat, baina dena ere bai, telebistan ikusten dugunetik ere badator, guk telebistan zer ikusten dugun ere bai. Igual euskarazko eskaintza oso gutxi dago, fikzioari dagokionez, ez? Horrek ere nolabait gero gure kontsumo-ohituran eragina dauka. Gu txikitatik egongo bagina ohituta euskarazko fikziozko produktuak ikustera, ba seguru aski igual nagusi garenean ba ez genuke hain erraz egingo Blockbusterraren alde. Baldin badaukagu bi aukera, edo euskarazko produktu bat edo blockbuster ba igual bi aldiz pentsatuko genuke, baina ez da horrela zoritxarrez.\nXabi Zabaleta, Go!azen telesailaren gidoigile eta produktorea\n"Nik Norvegiako telesail bat azpititulatuta ikusten badut, zergatik ez du norvegiar batek euskarazko telesail bat azpititulatuta ikusiko?"\nNumber of visits: 9073